Analisis GOLD – Pelabur Takut Harga Emas Nak Jatuh Lagi

Kebimbangan para pelabur berterusan pada minggu yang baru ini dengan persoalan mampukah harga emas kekal bertahan daripada jatuh lebih rendah?
Ketidaktentuan terus melanda untuk dagangan beberapa minggu kebelakangan ini dengan petunjuk arah pasaran juga masih kabur apabila Federal Reserve (Fed) dilihat mempunyai pandangan yang bercampur.
Kini, pasaran akan menantikan terbitan data inflasi Amerika Syarikat (AS) pada Selasa untuk mendapatkan gambaran penetapan dasar monetari lebih jelas oleh Fed.
Carta harga XAU/USD yang mengukur nilai emas berbanding US dolar minggu lalu menyaksikan harga susut lebih rendah pada dagangan penghujung minggu.
Paras terendah dicecah adalah sekitar 1853.00, selepas mencapai paras ketinggian sebelumnya sekitar 1890.00.
Jika diperhatikan, harga telah bergerak di bawah paras halangan Moving Average 50 (MA50) pada rangka masa 1 jam di carta XAU/USD tersebut memberi isyarat pergerakan bearish untuk harga emas.
Rintangan adalah dilihat pada 1870.00 di mana dagangan yang bersambung di awal minggu ini masih berlegar di bawah zon tersebut.
 Penurunan lebih rendah boleh berlaku dengan harga dijangka akan melepasi paras terendah dicecah minggu lalu.
Penurunan lebih rendah akan catatkan paras terendah terbaru 6 minggu dengan sasaran untuk menuju ke paras tumpuan 1830.00.
Namun jika harga berjaya membuat kenaikan melepasi zon 1870.00 dan juga menembusi halangan MA50, ini akan memberi petanda baik buat pelabur.
Harga emas boleh dijangkakan untuk meningkat semula untuk menuju sasaran zon 1900.00 yang gagal dicapai minggu lalu.
Setelah melepasi paras tersebut barulah harga akan disasarkan semula ke zon rintangan terdahulu iaitu pada 1950.00.
Lihat gambar cart harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Adakah Laporan Pekerjaan NFP Akan Terus Mengukuhkan Dagangan USD?

Dagangan dolar Amerika terus mengukuh disokong oleh kebimbangan ketegangan di Timur Tengah semakin berkurang menyebabkan pelabur mengalihkan tumpuan kepada perjanjian fasa 1 A.S-China dan laporan pekerjaan NFP.
Amerika Syarikat dan China dijadual akan menandatangani perjanjian perdagangan pada minggu depan. Pelabur berpendapat perjanjian ini akan menghapuskan salah satu ketidakpastian ekonomi dunia yang paling besar dan membantu meningkatkan pertumbuhan global tahun ini.
Sementara itu, komen-komen positif daripada ahli-ahli Federal Reserve (Fed) A.S juga menyokong USD. Naib Presiden Fed, Richard Clarida berpandangan optimis terhadap ekonomi negara itu pada tahun 2020 dan tindakan pemotongan kadar faedah pada tahun lepas adalah bersesuaian dengan situasi semasa.
Terdapat laporan bahawa nahas pesawat milik Ukraine pada Rabu telah ditembak jatuh oleh peluru berpandu Iran. Bagaimanapun, pasaran tidak menunjukkan sebarang reaksi memandangkan ia sememangnya sudah dijangka sebelum ini.
 Dolar Kanada melemah ke paras terendah dua minggu berbanding US dolar dengan harga minyak mentah terus merosot selepas Iran tidak menunjukkan tanda untuk meneruskan serangan ke atas A.S, sekali gus meredakan ketegangan.
Gabenor Bank Pusat Kanada (BOC) Stephen Poloz dalam ucapannya pada Khamis berkata kecenderungan penurunan risiko dari pertikaian perdagangan global dilihat semakin berkurangan meskipun beberapa ketidakpastian masih wujud yang menjejaskan indikator ekonomi Kanada.
Mengikuti perkembangan matawang Asia, dolar Aussie mula memperlihatkan peningkatan ekoran data jualan runcit Australia yang meningkat kepada 0.9% pada bulan November, jauh lebih tinggi daripada yang dicatatkan sebelum ini sebanyak 0.1%.
Antara yang turut menjadi tumpuan pasaran hari ini adalah penerbitan laporan pekerjaan NFP A.S yang diunjurkan penambahan sebanyak 164,000 pekerjaan baru pada bulan Disember daripada 266,000 yang dicatatkan sebelumnya, serta penerbitan data pekerjaan Kanada.


Ini Perkara Yang Perlu Diketahui Pasaran Menjelang Pengumuman PM Johnson!

Boris Johnson dijadualkan akan membuat pengumuman mengenai penarikan langkah ‘lockdown yang di kenakan sebelum ini. PM Johnson dijangka akan mengumumkan penundaan tarikh akhir ‘lockdown’ akan dilanjutkan kepada 19 Julai 2021.
Hal ini adalah kerana varian Covid-19 India telah menyebabkan kes Covid meningkat sebanyak 240% dalam masa seminggu.
Penundaan tersebut akan dimanfaatkan untuk meningkatkan lagi vaksinasi dengan harapan dapat mengurangkan kemasukan pesakit Covid-19 ke hospital dan orang ramai memiliki imuniti yang tinggi.
 Turut dijangka bahawa beberapa perubahan akan diumumkan. Walaubagaimanapun, perjarakan sosial dan peraturan 6 yang digunakan sebelum ini akan dikekalkan. Pub dan restoran tidak akan dibenarkan buka dengan kapasiti yang penuh dengan bilangan pelanggan adalah dihadkan.
Had bilangan untuk memasuki arena, panggung wayang, acara sukan dan teater juga akan dikekalkan. Selain itu, turut dijangka bahawa pemakaian topeng muka akan terus diwajbkan. Para pekerja juga digalakkan untuk bekerja dari rumah.
Sumber-sumber kanan kerajaan mengatakan bahawa jumlah orang di majlis perkahwinan juga berkemungkinan akan kekal. PM Johnson dijangka akan membuat pengumuman tersebut pada 5.00 petang waktu UK (1.00 pagi waktu Malaysia).
Matawang GBP kini didagangkan kukuh berbanding US dolar dengan pengukuhan sebanyak 0.10% kepada paras tukaran 1.4120 setakat jam 11.00 p.m.


EUR/USD Bakal Melonjak Ke Paras Tertinggi 7 Minggu?

Matawang Euro kekalkan pengukuhan yang dipamerkan sejak awal minggu disokong oleh sentimen keyakinan ekonomi di zon Eropah yang mencatatkan bacaan memberangsangkan berbanding jangkaan yang lemah.
Sentimen keyakinan di Jerman tinjauan ZEW untuk bulai Mei kembali melonjak melepasi paras 50 mata yang menunjukkan pengembangan berbanding jangkaan rendah pada 30.0 mata selepas bacaan sebelumnya susut kepada 28.2 mata.
Sementara itu, cadangan dana pemulihan yang bernilai €500 bilion oleh Perancis dan Jerman telah memulihkan sentimen di Eropah.
Namun begitu, pengukuhan Euro kembali terhad selepas pelabur berwaspada dengan kenyataan oleh Menteri Kewangan Perancis yang menyatakan cadangan dana pemulihan tersebut berkemungkinan tidak akan dilaksanakan sehingga 2021.
Manakala US dolar kekal didagangkan lemah dalam pasaran berikutan sentimen risk-on pasaran sejak awal minggu ini menjejaskan matawang safe-haven.
Menyambung dagangan pada awal minggu, harga pada carta pasangan matawang EUR/USD meneruskan kenaikan semalam sekitar 70 pips hampir mencapai paras ketinggian 1.09800 namun momentum kenaikan dilihat semakin perlahan.
Harga juga mula menunjukkan penurunan pada sesi New York semalam dan menutup dagangan lebih rendah semula sekitar 1.09200.
Bersambung pada dagangan hari ini, harga membuat kenaikan yang lemah pada sesi Asia sebelum mendatar di paras 1.09400 menjelang pembukaan sesi pasaran Eropah.
 Harga yang berjaya meneruskan kenaikan dijangka menuju zon resistance pada ketinggian 1.10000 selepas melepasi paras ketinggian yang dicapai semalam.
Kenaikan lebih tinggi dari paras resistance tersebut akan mencatatkan paras ketinggian terbaru 7 minggu dagangan pada carta EUR/USD.
Namun jika harga membuat penurunan, paras sokongan dinamik Moving Average 50 (MA50) akan diuji sebelum harga menguji pula zon RBS (resistance become support) sekitar 1.09000.
Penurunan lebih rendah akan menuju paras tumpuan minggu sebelumnya seperti di paras 1.08300 dan zon support pada 1.07300.
Pelabur akan lebih berwaspada menjelang mesyuarat FOMC dan juga data-data ekonomi penting zon Eropah pada penghujung minggu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Sudah Munculkan Isyarat Penurunan Harga?

Suasana pasaran yang tidak menentu ekoran krisis Rusia dan Ukraine yang berlarutan kekal membuatkan pelabur berwaspada dengan pergerakan harga dalam pasaran kewangan.
US dolar dijangka akan terus menjadi perhatian sehingga ke penghujung minggu ini dan diramalkan untuk mengukuh sekiranya ketegangan krisis geopolitik gagal dileraikan.
Dalam perkembangan semalam, selepas dilaporkan Eropah dan Amerika Syarikat (AS) melancarkan sekatan ke atas Rusia, tidak terkecuali UK juga turut melaksanakan sekatan ekonomi dengan mensasarkan beberapa bank Rusia.
Justeru, pelabur juga berwaspada dengan tekanan yang bakal dihadapi oleh UK sehingga mendorong penurunan nilai Pound sehingga sesi Eropah semalam.
Namun Pound berjaya pamerkan lonjakan pada sesi New York susulan kenyataan positif oleh Timbalan Gabenor bank pusat England (BOE) berkenaan dasar monetari mereka.

Pada carta harga pasangan mata wang GBP/USD, penurunan harga semalam dilihat mencecah paras sekitar 1.35400 sebelum kembali membuat lonjakan sekitar 60 pips pada sesi New York.
 Kenaikan harga sekitar 1.36600 turut menguji paras halangan Moving Average 50 (MA50) pada rangka masa 1 jam yang memberi petunjuk pergerakan bearish sekiranya harga kekal gagal melepasinya.
Jika harga menyambung semula penurunan, paras sokongan 1.35000 akan kembali menjadi tumpuan untuk harga menguji semula zon RBS (resistance become support) tersebut.
Untuk penurunan lebih rendah melepasi zon RBS itu, paras sasaran harga adalah pada sekitar 1.34000 untuk pergerakan trend bearish yang lebih jelas pada carta GBP/USD.
Sebaliknya jika situasi berubah dan harga membuat kenaikan pula, zon rintangan pada 1.36400-1.36500 bakal diuji sekali lagi selepas beberapa minggu harga gagal memembusinya.
Kenaikan lebih tinggi yang berjaya diteruskan akan mendorong harga untuk menguji pula paras sekitar 1.37400 yang telah dicapai pada dagangan Januari lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Zon $1,760 Tetap Kebal Untuk Ditembusi Oleh Emas

Suasana pasaran yang berisiko pada pembukaan dagangan awal minggu ini telah menyaksikan pengukuhan semula US dolar yang turut menekan komoditi emas mengalami penyusutan nilai.
Menjadi pendorong sentimen risk-off, perkembangan di China semakin parah apabila dilaporkan protes oleh penduduk China berlarutan selama 3 hari berpunca insiden kebakaran di satu lokasi kediaman mengakibatkan 10 orang terkorban.
Rakyat jadi berang dipercayai kerana langkah sekatan pergerakan yang dilaksanakan menjadi penyebab menghalang usaha menyelamat mangsa.
Selepas bergerak suram pada minggu lalu, US dolar mula menunjukkan dominasi semula di sesi New York semalam selain disokong oleh kenyataan bernada hawkish oleh beberapa ahli Federal Reserve (Fed) terhadap dasar monetari.
Carta harga XAU/USD yang mengukur nilai emas berbanding US dolar menyaksikan zon rintangan 1760.00 sekali lagi diuji semalam ketika kenaikan berlaku di sesi Eropah.
Namun, masih gagal untuk menembusi zon tersebut seperti situasi minggu lalu, harga kemudiannya menjunam pada sesi berikutnya sehingga mencecah sekitar 1740.00.
Malah, harga juga telah susut di bawah paras halangan Moving Average 50 (MA50) pada rangka masa 1 jam pergerakan harga di carta XAU/USD untuk isyarat memulakan trend bearish.
 Pada hari ini (Selasa), harga dilihat membuat kenaikan di sesi Asia menguji halangan MA50 dan zon 1760.00 turut dinanti untuk diuji sementara perkembangan di China terus dipantau pasaran.
Jika penurunan lanjut diteruskan lagi, harga dijangka untuk melepasi zon sokongan semasa pada 1740.00 sebelum zon RBS (resistance become support) pada 1720.00 bakal menjadi tumpuan untuk diuji pula.
Penurunan seterusnya dilihat akan menuju zon 1700.00 bagi pergerakan trend bearish yang diteruskan.
Namun, seandainya kenaikan yang dibuat hari ini berjaya tembusi rintangan 1760.00, pelabur emas akan lebih optimis untuk meletakkan jangkaan kenaikan lebih positif akan dipamerkan.
Zon rintangan 1785.00 sebelum ini akan menjadi sasaran semula untuk dicapai sebelum harga yang berjaya melepasinya akan catatkan ketinggian terbaru pada jangkaan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tekanan Dari UK Gagalkan GBP/USD Untuk Papar Kenaikan

Matawang Pound terus mengalami kedukaan setelah terdapat satu kes kematian yang berkait dengan varian Omicron di UK yang sama sekali terus membebankan sentimen pasaran dan kepada nilai Pound.
Akibat itu mungkin bakal memberi impak besar kepada Pound serta membantutkan prospek kenaikan kadar faedah Bank of England (BOE) menjelang mesyuarat yang akan diadakan pada minggu ini.
Sebelum menantikan keputusan mesyuarat FOMC, pelabur dijangka akan menilai terlebih dahulu kepada laporan data indeks harga pengeluar (PPI) Amerika Syarikat (AS) pada sesi New York malam ini.

Tampaknya pergerakan harga pada carta pasangan GBP/USD tidak berupaya untuk mendaki lebih gah setelah harga mempamer semula penyusutan di awal minggu untuk mencecah zon sokongan 1.32000 dengan penurunan harian sekitar 70 pips semalam.
Bukan itu sahaja, harga juga dilihat telah kembali menguji trendline resistance selepas trend kenaikan harga yang ingin diterjemahkan seakan gagal untuk dikekalkan dengan harga terus menerima tekanan.
Keadaan ini tentunya turut boleh dikatakan seperti harga sedang memberi petunjuk awal perubahan trend bullish susulan harga telah didagangkan di bawah paras rintangan Moving Average 50 (MA50).
 Hal berkenaan sama sekali berkemungkinan akan mendorong pelabur untuk menyaksikan pergerakan harga berupaya kembali mencecah sehingga ke paras terendah sejak Disember 2020 sekitar 1.31600.
Tekanan yang lebih agresif pula dijangka bakal mempengaruhi harga menjejaki zon sokongan 1.31000 dan secara tidak langsung akan mempengaruhi harga mencipta paras terendah yang baharu sekali lagi.
Namun andai kata pergerakan harga kembali meneruskan trend kenaikan yang diterjemahkan itu, zon SBR (support become resistance) 1.33000 akan kekal menjadi tumpuan utama untuk kembali dicapai.
Kenaikan dalam menampilkan isyarat yang lebih jelas lagi kepada trend bullish akan menyokong harga mencapai zon SBR berikutnya yang diperhatikan pada 1.34000.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Persidangan G7 Hambar – Trump (US) Dan Trudeau (Kanada) Saling Mengancam

Presiden A.S., Donald Trump menggabaikan usaha G7 sehingga menyebabkan perjumpaan tersebut berkecamuk selepas bertikam lidah dengan Perdana Menteri Kanada, Justin Trudeau, sambil beliau menyatakan bahawa beliau akan menggandakan tarif import.
Hasil dari persidangan itu hanya berjaya mencapai kesepakatan yang sedikit dalam isu perdagangan dengan Donald Trump.
Perdana Menteri Kanada Justin Trudeau dalam pernyataannya kepada media mengatakan, bahawa beliau akan melakukan tindakan balasan pada bulan hadapan sebagai reaksi atas tanggapan keputusan Trump yang menerapkan tarif import keluli dan aluminium kepada Kanada, Mexico dan Kesatuan Eropah (EU).
“Kami orang Kanada, kami seorang yang sopan dan rasional tetapi kami juga tidak boleh dipaksa,” – Kata Trudeau.
Setelah meninggalkan Kumpulan Tujuh sidang kemuncak di Kanada awal, Trump mengumumkan bahawa beliau menarik kembali dukungan terhadap pernyataan rasmi bersama yang dihasilkan di persidangan G7 dan menyelar tindakan Trudeau sambil menuduh Kanada “tidak jujur”.
 Menurut Trump yang dikutip oleh CNBC, “PM Justin Trudeau dari Kanada bertindak begitu lemah lembut dalam pertemuan negara G-7, namun setelah saya pergi beliau mengatakan dalam sebuah persidangan media bahawa, ‘Tarif Amerika agak menghina dan dia tidak ingin ditekan’. Sangat tidak jujur dan lemah,”
Trump juga mengatakan menanggapi pernyataan Trudeau dan menyebutkan beliau “telah berbohong” persidangan media dan merupakan fakta bahawa Kanada mengenakan tarif yang tinggi kepada para petani, pekerja dan syarikat US.
Trump juga mengugut bahawa beliau mahu melimpatgandakan tarif import dan hal itu dapat memberi impak negatif terhadap industri automotif.
Serangan tersebut menyebabkan harapan bagi Kanada untuk menghindari pengenaan tarif keluli dan aluminium dari US atau merundingkan kembali perjanjian NAFTA semakin pudar.
Walaubagaimanapun, Kesatuan Eropah mengatakan akan tetap mendukung pernyataan rasmi G7 bersama, walaupun ditolak oleh Trump.


Masih Tak Faham Dengan Istilah ‘Hawkish’ dan ‘Dovish’? Moshed.com Sediakan Perincian Istilah Ini Untuk Anda!

Acap kali keterangan dari bank pusat mahupun ucapan dari orang-orang penting pasaran kewangan, dikaitkan dengan term ‘hawkish’ mahupun ‘dovish’.
Bagaimanapun, kesemua komen ini bergantung kepada approach mereka terhadap keadaan ekonomi tertentu.
Bank pusat digambarkan sebagai agresif ataupun ‘hawkish’ apabila mereka menyokong kenaikan kadar faedah untuk mengurangkan inflasi daripada melonjak kepada paras yang lebih tinggi.
Sebagai contoh mudah, Bank of Japan akan diangganp hawkish jika mereka mengeluarkan kenyataan yang dilihat berat sebelah kearah peningkatan kadar faedah bagi mengurangkan inflasi.
Sebaliknya, sesebuah bank pusat akan digelar dovish apabila lebih memihak kepada pertumbuhan ekonomi dan sektor pekerjaan. Mereka juga akan lebih cenderung untuk membuat kenyataan bagi memotong kadar faedah dan tidak terlalu agresif terhadap sesuatu tindakan.
 Bila sudah tahu, makna disebalik kedua-dua perkataan ini, anda pesti tertanya-tanya kan, “Mana yang lebih bagus?” “Hawkish atau dovish?”
Sebenarnya tiada yang lebih baik antara keduanya.
Istilah ini hanya menggambarkan kecenderungan bank terhadap sesuatu yang berlaku. Sama ada mereka akan mengambil tindakan agresif, atau pun sekadar memberi pandangan terhadap sesuatu yang berlaku mengikut pandangan penganalisis yang sudah biasa dengan selok belok pasaran.
Jadi, jika ada berita ekonomi yang menggunakan istilah ini, anda pasti akan lebih faham mengenai kandungan artikel dan pendekatan pasaran, kan? Tak hairanlah kebanyakan bank pusat meletakkan lambang hawkish (burung helang) sebagai simbol di bank-bank mereka. Mungkin untuk menggambarkan pendirian agresif yang mereka guna pakai dalam membuat keputusan dan membantu ekonomi semasa.
Semoga penulisan ini membantu!
Saya Dah Capai 10.6% Bulan Ini. Baca Perkongsian Pengasas Kami Ini Segera!


Tak Habis Naik Lagi, USD/CAD Buat ‘U-Turn’ Semula

Kenaikan harga pada carta pasangan mata wang USD/CAD di awal minggu gagal mencapai ke zon sasaran 1.28300 yang menjadi paras rintangan diuji pada minggu lalu.
Sebaliknya, harga yang membuat kenaikan hampir menyentuh paras 1.28000 kembali pamerkan penurunan semula di sesi New York semalam berikutan penyusutan nilai US dolar dalam pasaran.
Situasi tersebut kekal pada dagangan yang bersambung di sesi Asia pagi ini dengan memberikan isyarat awal perubahan trend harga.
Sementara, dolar Kanada pula dilihat disokong oleh pandangan optimis pelabur terhadap permintaan minyak mentah oleh China sebagai antara negara pengguna terbesar minyak di dunia.
Di samping itu juga, data pengeluaran perindustrian China yang meningkat memberi petunjuk pemulihan pada sektor ekonomi di China yang akan terus menyokong sentimen pasaran minyak global.
Harga yang menyambung penurunan di sesi Asia hari ini turut turun lebih rendah di bawah paras sokongan Moving Average 50 (MA50) pada pergerakan 1 jam harga.
 Penurunan lebih rendah harga dijangka menuju ke zon sokongan sekitar 1.26700 untuk menghalang kejatuhan harga lebih rendah.
Sekiranya harga terus susut, zon support pada 1.26300 akan diuji sebelum penurunan lebih rendah harga menuju ke paras tumpuan 1.26000.
Sebaliknya jika harga melonjak semula di atas zon rintangan 1.27800, paras rintangan minggu lalu pada 1.28300 akan kembali menjadi destinasi sasaran harga.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jualan Dalam Talian Direkodkan Tinggi, Rangsang Pertumbuhan Jualan Runcit AS

Mastercard Inc melaporkan pengguna di Amerika Syarikat lebih banyak berbelanja dengan pembelian secara dalam talian semasa musim cuti pada tahun ini berikutan jualan online dilihat telah mencatatkan rekod yang tinggi.
Perbelanjaan musim cuti merupakan tempoh penting untuk peruncit dan ia boleh menyumbang sehingga 40% kepada jualan tahunan. Walaupun musim cuti pada tahun ini lebih pendek daripada tahun lepas, ia tidak menghalang untuk pengguna AS berbelanja.
Menurut data yang dikeluarkan oleh Mastercard pada tahun ini, jualan online direkodkan telah meningkat sebanyak 18.8% daripada tahun 2018 dengan keseluruhannya jualan runcit pada musim cuti tidak termasuk automotif, meningkat sebanyak 3.4%.
Peningkatan memberangsangkan ini turut mendapat perhatian Presiden Amerika Syarikat Donald Trump yang menyatakannya sebagai bacaan terbesar dalam sejarah negara itu.
 Bagaimanapun, jurucakap Mastercard pula berkata bacaan jualan runcit pada tahun ini tidak seperti yang dikatakan oleh Trump, kerana pada 2018 jumlah pertumbuhan jualan adalah sebanyak 5.1%.
Penganalisis berpendapat meskipun dengan pertumbuhan global yang perlahan, perbelanjaan pengguna AS memperoleh manfaat daripada pertumbuhan upah dan pasaran buruh yang kukuh.
Musim cuti merupakan antara yang paling mencabar buat peruncit, lebih-lebih lagi apabila Amazon menawarkan dasar pulangan percuma ke atas lebih banyak produk dengan memberi lebih masa kepada pembeli untuk memulangkannya walaupun dengan pembelian kecil daripada laman web.
National Retail Federation (NRF) sebelum ini telah meramalkan jualan runcit musim cuti AS meningkat antara 3.8% dan 4.2% berbanding dengan kenaikan purata tahunan sebanyak 3.7% dalam tempoh lima tahun lalu.


Lepas Capai Paras Tertinggi 6 Bulan, GBP/USD Terjun 180 Pips!

Carta harga pasangan mata wang GBP/USD pada Isnin semalam memulakan kenaikan yang positif pada sesi Asia dan mencatatkan paras ketinggian terbaru 6 bulan.
Namun, situasi berubah pada sesi New York apabila pengukuhan semula US dolar telah menekan harga jatuh semula dan mengubah corak trend semasa.
Harga dilihat telah mencapai ketinggian sekitar 1.23400, namun susut semula di bawah zon 1.22000 dengan penurunan harian dicatatkan semalan sekitar 180 pips!
Situasi penurunan harga ini didorong oleh faktor pengukuhan US dolar yang disokong oleh terbitan data tinjauan sektor perkhidmatan di Amerika Syarikat (AS) dengan bacaan mengejutkan.
Angka terbaru tinjauan adalah lebih tinggi mengatasi jangkaan penurunan dan juga bulan sebelumnya, berbeza berbanding tinjauan untuk sektor pembuatan yang diterbitkan minggu lalu yang lebih suram.
Justeru, tercetus semula jangkaan untuk Federal Reserve (Fed) meneruskan pengetatan dasar, sekaligus menyokong pengukuhan US dolar pada ketika ini.
Namun, sentimen pasaran yang memulih dengan perkembangan positif di China dilihat boleh menghalang kemaraan US dolar dalam pasaran.
Menyambung dagangan di sesi Asia pagi ini (Selasa), harga pada carta GBP/USD dilihat berlegar pada zon 1.22000 dengan jangkaan untuk menyambung penurunan lebih rendah.
 Ini kerana penurunan semalam harga telah susut di bawah halangan Moving Average 50 (MA50) pada rangka masa 1 jam di carta tersebut yang menjadi isyarat awal perubahan trend bearish.
Sekiranya penurunan lebih rendah dilanjutkan, tumpuan awal harga dilihat berada pada paras 1.21000 sebelum meneruskan penurunan ke zon tumpuan 1.2000.
Namun, tidak dinafikan harga berpotensi untuk melonjak semula dan menyambung corak kenaikan pada minggu lalu.
Harga yang membuat kenaikan dari zon 1.22000 dilihat akan menguji rintangan pada 1.23000 sebelum mengatasi ketinggian yang dicapai semalam.
Seterusnya, kenaikan diteruskan ke sasaran lebih tinggi sekitar 1.24000 sekaligus akan mencatatkan paras ketinggian terbaru 6 bulan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kenaikan EUR/USD ‘Tersangkut’ Di Zon Rintangan Minggu Lalu

US dolar kekal susut didagangkan sejak awal minggu berbanding beberapa mata wang utama yang lain dalam pasaran dengan pelabur semakin optimis terhadap pemulihan ekonomi global yang meningkatkan permintaan terhadap aset-aset berisiko berpulangan tinggi.
Menjadi tumpuan pelabur semalam, Pengerusi Federal Reserve (Fed) Jerome Powell menyatakan bahawa bank pusat tidak akan meningkatkan kadar faedah semasa.
Mata wang Euro walau bagaimanapun gagal mengekalkan pengukuhan dengan penyusutan US dolar apabila pergerakan harga pada carta pasangan mata wang EUR/USD tersekat di paras rintangan 1.21800.
Zon resistance 1.21800-1.21500 turut diuji pada minggu lalu namun gagal ditembusi sebelum harga membuat penurunan semula.
Data inflasi Eropah yang diterbitkan dengan angka yang tidak berubah berbanding bacaan awal sebelum ini mengekang momentum pengukuhan harga.
Namun, penurunan harga pada carta EUR/USD tidak begitu ketara, sebaliknya mendatar di atas paras sokongan Moving Average 50 (MA50) pada rangka masa 1 jam pergerakan harga yang masih memberikan petunjuk trend bullish.
 Kenaikan lebih tinggi pada dagangan yang menuju ke penghujung minggu dijangka akan melepasi zon resistance semasa sebelum menuju ke paras tumpuan lebih tinggi sekitar 1.22500.
Sebaliknya jika harga turun lebih rendah di bawah paras sokongan MA50 selepas gagal menembusi zon resistance untuk 2 minggu berturut-turut, harga bakal kembali semula susut ke zon 1.20900-1.20550 dengan jangkaan perubahan trend bearish.
Penurunan lebih rendah dilihat akan menuju pula ke paras tumpuan 1.20000 sebelum menguji semula paras support bulanan pada 1.19500.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pelabur Gelisah, Adakah Pergerakan Drastik USD/JPY Pada Sesi Asia Akan Berulang Lagi?

Pasaran agak bergolak pada minggu ini ekoran ketidaktentuan rundingan dagang antara Amerika Syarikat dan China yang memberikan perkembangan sentimen rundingan yang berubah-ubah dalam waktu yang singkat.
Amerika Syarikat dikhabarkan sedang mempertimbangkan perjanjian matawang bersama China dan membuatkan ketegangan rundingan sedikit reda. Di samping itu, China juga bersetuju untuk membeli lebih banyak produk pertanian dari Amerika Syarikat.
Turut dilaporkan bahawa pentadbiran Trump bakal mengeluarkan lesen kepada syarikat Amerika bagi penjualan barangan produk Huawei Technologies yang sebelum ini disekat oleh kerajaan AS. Pasaran turut memantau perkembangan pertemuan wakil perdagangan dari dua negara itu untuk rundingan terbaru.
Pada awal sesi Asia bermula hari ini, pergerakan harga pada carta pasangan matawang USD/JPY telah menjunam lebih 40 pips sebelum harga kembali mencatatkan kenaikan lebih 70 pips ke paras zon SBR (support become resistance) hampir mencecah 107.800.
Kenaikan tersebut didorong oleh perkembangan rundingan dagang yang positif menyebabkan penyusutan matawang Yen Jepun walaupun dagangan dolar USD masih dibayangi kebimbangan pada laporan minit mesyuarat FOMC awal pagi ini.
 Harga kemudiannya kembali menurun dan bergerak perlahan di sekitar zon tumpuan harga pada 107.400 sehingga bersambung ke dagangan sesi Eropah hari ini.
Jika melihat corak pergerakan menaik harga sejak penghujung minggu lalu, harga masih belum menembusi garisan trendline yang ditandakan dari paras terendah harga sebelum ini dan berpotensi untuk meneruskan kenaikan ke paras lebih tinggi.
Sekiranya paras resistance 107.900 pada zon SBR berjaya ditembusi harga, kenaikan harga seterusnya dijangka akan menguji semula paras ketinggian yang dicapai pada awal Oktober sekitar 108.400.
Namun jika penurunan harga kembali dipamerkan, harga dilihat akan melepasi penurunan di bawah paras 107.000 sebelum menuju ke zon support lebih rendah pada 106.600.
Lihat gambar carta pasangan matawang USD/JPY di bawah untuk rujukan teknikal analisis anda.


Penggubal Dasar Fed Sudah Bersuara, USD Berubah Arah?

Permulaan dagangan awal minggu memperlihatkan dolar Amerika dibuka lebih tinggi selepas tersungkur pada minggu lalu.
Kemerosotan inflasi Amerika Syarikat kepada 7.7% pada bulan lalu sudah cukup mendorong penurunan dalam hasil perbendaharaan dan US dolar berikutan jangkaan Federal Reserve (Fed) akan memperlahankan kenaikan kadar faedahnya.
Namun, jangkaan ini tersasar dengan kenyataan Gabenor Christopher Waller yang memberi amaran kepada pelabur supaya tidak terlalu berlebihan dengan satu angka inflasi sahaja.
Ujar beliau, Fed memerlukan beberapa lagi penurunan inflasi untuk bank pusat itu mengambil langkah keluar daripada pengetatan monetari.
 Ini menjawab soalan kepada kenapa indeks dolar dibuka lebih tinggi pada sesi dagangan Asia hari ini, namun ia kekal didagangkan pada sekitar paras terendah 2 setengah bulan.
Ekoran daripada itu, mata wang euro dan pound mengurangkan sedikit pengukuhan dengan masing-masing kehilangan sekitar 0.2% dan 0.3% pada awal sesi.
Bagaimanapun, kedua-dua mata wang kekal didagangkan lebih tinggi berbanding dolar greenback, mengekalkan keuntungan yang dicatatkan minggu lalu.
Menjadi tumpuan minggu ini buat pelabur pound adalah penerbitan data inflasi UK pada Rabu dan pembentangan belanjawan Menteri Kewangan Jeremy Hunt pada Khamis.
Tumpuan turut disasarkan kepada pertemuan antara Presiden AS Joe Biden dan Presiden China Xi Jinping pada sidang kemuncak G20 Bali pada Isnin yang akan membincangkan isu Taiwan, perang Rusia-Ukraine dan nuklear Korea Utara.


Mulakan Dagangan Awal Minggu, EUR/USD Sambung Penurunan

US dolar dilihat mengekalkan rentak pengukuhan pada pembukaan awal minggu ini semalam yang mengakhiri dagangan bagi bulan Oktober.
Penganalisis memberi amaran untuk pergerakan tak menentu bagi US dolar menjelang mesyuarat FOMC dan laporan data pekerjaan NFP Amerika Syarikat (AS) pada minggu ini yang boleh membuatkan pelabur mengambil langkah lebih berhati-hati.
Namun, US dolar berjaya mengukuh pada Isnin semalam menyambung momentum pada minggu lalu susulan jangkaan Federal Reserve (Fed) untuk meneruskan pengetatan dasar agresif.

Pergerakan harga pada carta pasangan mata wang EUR/USD menunjukkan corak penurunan diteruskan dengan sekitar 90 pips penurunan harian dicatatkan semalam.
Berlegar di sekitar paras 0.99500 di sesi Asia semalam kemudiannya menyaksikan harga menyusur lebih rendah sehingga ke paras jangkaan pada 0.98800 yang turut menjadi tumpuan minggu lalu.
Harga masih bergerak di bawah paras halangan Moving Average 50 (MA50) pada rangka masa 1 jam di carta EUR/USD menunjukkan isyarat pergerakan kekal bearish.
 Berdasarkan corak yang dipaparkan, harga dilihat lebih cenderung untuk menyambung penurunan lebih rendah.
Penurunan lebih rendah jika melepasi paras 0.98800 seterusnya dilihat akan menuju sekitar 0.98000 sebelum ke paras sokongan 0.97000.
Sementara, jika harga melantun semula membuat kenaikan, rintangan 0.99500 hingga pariti 1.0000 akan menjadi tumpuan untuk diuji.
Selepas isyarat perubahan trend harga, kenaikan bakal diteruskan untuk menuju semula rintangan pada zon 1.01000 yang hampir dicapai pada minggu lalu.
Melepasi rintangan tersebut akan mencatatkan paras ketinggian terbaru 7 minggu dengan sasaran pada 1.03000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Lega, GBP/JPY Pulih Semula Dari Kejatuhan Harga

Pelabur meneliti corak pergerakan harga yang menarik dipaparkan pada carta pasangan mata wang GBP/USD dengan membentuk corak ‘V’ susulan penurunan ketara harga minggu lalu dan kenaikan ketara harga pada minggu ini.
Penurunan harga minggu lalu susulan tekanan terhadap mata wang Pound menyaksikan harga membuat terjunan dari paras 155.00 sehingga ke paras 151.300 dengan lebih 300 pips penurunan dicatatkan.
Namun Pound kembali pamerkan peningkatan nilainya di awal minggu berbanding Yen menyambung dagangan pada Rabu di atas paras harga 154.00.
Mata wang Yen bergerak lemah dalam pasaran minggu ini susulan permintaan lemah terhadap aset safe-haven berikutan sentimen pulih pada pasaran saham Wall Street minggu ini.
Dengan laporan positif dengan kenyataan Menteri Kesihatan UK Matt Hancock terhadap data berkaitan Covid-19 yang positif, bakal menyokong Pound untuk melonjakkkan harga pada carta GBP/JPY ke paras lebih tinggi.
Kenaikan harga diteruskan pada awal sesi Eropah hari ini menuju ke paras tumpuan pada 154.800 dan berkemungkinan akan melepasi paras tersebut untuk isyarat trend bullish.
 Kenaikan lebih tinggi dijangka untuk menuju sehingga ke zon rintangan pada 156.000 yang diuji pada Mei lalu namun gagal ditembusi.
Sekiranya harga susut semula di bawah paras 154.00, pelabur akan menjangkakan penurunan kembali harga untuk menyambung siri penurunan minggu lalu.
Paras 152.00 dilihat akan menjadi tumpuan sebelum harga turun menguji paras terendah yang dicecah pada 151.300 di awal minggu.
Seterusnya, zon support pada 150.600 akan menjadi sasaran terbaru sekiranya siri penurunan harga terus dilanjutkan.
Lihat gambar carta pasangan mata wang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Jatuh, Data EIA Bercampur

Harga minyak jatuh pada hari Khamis dengan WTI jatuh daripada kenaikan yang didorong oleh kejatuhan bekalan diluar jangkaan pada sesi yang lalu, manakala brent pula susut semakin jauh daripada paras tertinggi 26-bulan yang dicapai minggu ini.
Pasaran hadapan minyak West Texas Intermediate (WTI) turun 19 sen atau 0.36 peratus kepada $51.95 pada jam 11.10 pagi, selepas meningkat 26 sen dalam sesi yang lepas, menghampiri ketinggian lima bulan yang lalu.
Minyak brent pula jatuh 29 sen atau 0.5 peratus kepada $57.28, semakin jauh daripada ketinggian paras 2 tahun lalu pada harga $59.49 selepas susut hampir 1.00 peratus semalam.
Pada hari Rabu yang lepas, Jabatan Tenaga US (EIA) melaporkan bekalan minyak jatuh kepada 1.8 juta tong pada minggu lalu, berbanding jangkaan 4.3 juta tong.
 Pengurangan bekalan menyokong kenaikan harga minyak berikutan kilang penapisan minyak kembali pulih daripada ribut Harvey sebulan yang lalu meningkatkan permintaan dalam pasaran. Namun bekalan gasolin telah meningkat diluar jangkaan dan bekalan hasil sulingan pula jatuh kurang daripada jangkaan.
“Walaupun bacaan yang dikeluarkan bercampur, secara keseluruhannya masih menunjukkan peningkatan pada permintaan”, kata Ben le Brun, penganalisis pasaran daripada OptionXpress di Sydney.
“Pasaran dilihat lebih optimis berbanding dengan apa yang saya lihat pada beberapa tahun lalu,” tambah beliau lagi. Ben turut menjangkakan harga WTI mungkin akan ke paras $60 per tong pada akhir tahun ini.
Walaupun bacaan bekalan menunjukkan penyusutan, namun pengeluaran minyak US meningkat kepada 9.55 juta tong sehari (bdp) pada minggu lalu, lebih tinggi daripada bacaan sebelum taufan Harvey menimpa kawasan perairan Texas. Minyak mentah US kini dilihat semakin memberi saingan di pasaran antarabangsa dengan eksport telah mencecah 1.5 juta bdp pada minggu lalu.
Hal ini akan menganggu usaha Organsiasi Negara Pengeskport Minyak (OPEC) dan pengeluar utama lain yang ingin menolak harga minyak lebih tinggi dengan menghadkan pengeluaran kerana harga yang tinggi mendorong peningkatan pengeluaran minyak di US.


Perkembangan Positif Rundingan EU-UK, GBP/USD Telah Melonjak 200 Pips!

Meleset berbanding jangkaan untuk menyusut, matawang Pound Sterling kembali bergerak kukuh dalam pasaran susulan perkembangan rundingan Brexit antara UK dan Kesatuan Eropah (EU) semalam.
Hasil perbincangan melihatkan keputusan yang lebih baik dengan tolak ansur oleh EU yang telah memberi kesan positif terhadap dagangan Euro dan Pound pada sesi New York.
Walaupun tempoh peralihan Brexit tetap disahkan berakhir pada 31 Disember 2020, namun kedua-dua pihak bersetuju untuk momentum baru bagi mencapai persetujuan rundingan pada penghujung musim panas nanti.
Perdana Menteri UK Boris Johnson menyatakan bahawa beliau tidak melihat kenapa rundingan tidak boleh berakhir pada penghujung Julai nanti. Beliau tidak mahu rundingan terus berlanjutan sehingga musim luruh atau musim sejuk, melainkan mungkin EU berminat.
Usai perbincangan konstruktif tersebut, dagangan Pound dilihat terus bergerak kukuh berbanding US dolar dengan kenaikan harga pada carta pasangan GBP/USD sehingga sesi New York berakhir.
Pada mulanya, harga bergerak membuat penurunan pada sesi sebelumnya mencecah paras terendah harian sekitar 1.24540 sebelum kenaikan dipamerkan pada sesi Eropah.
Harga membuat kenaikan dan melepasi paras halangan Moving Average 50 (MA50) pada rangka masa 1 jam pergerakan harga di carta GBP/USD sehingga ke paras 1.26400 pada zon SBR (support become resistance) pada dagangan yang bersambung di sesi Asia hari ini.
Momentum kenaikan harga masih lagi dikekalkan walaupun pergerakan lebih perlahan berbanding sesi sebelumnya dengan harga telah melepasi paras 1.26400.
 Kenaikan harga turut didorong oleh penyusutan semula dagangan US dolar selepas pengumuman pembelian bon oleh Federal Reserve (Fed) yang mencetuskan sentimen risk-off pasaran.
Jika kenaikan diteruskan, destinasi tumpuan adalah dilihat pada zon resistance sekitar 1.28000 yang menjadi paras ketinggian diuji minggu lalu.
Kenaikan lebih tinggi melepasi zon resistance tersebut berkemungkinan mampu mencapai paras ketinggian terbaru sehingga 1.29500.
Namun jika penurunan harga kembali berlaku, harga bakal turun menguji semula paras terendah harian semalam.
Penurunan lebih rendah akan menuju pula zon RBS (resistance become support) pada 1.23600 dan seterusnya pada 1.22500.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H4 – 6/4/2018

Harga GBP/USD bearish lebih kurang 120 pips semalam dan mencapai ke sekitar support 1.3964 dan jika diperhatikan ketika ini, mood masih bearish walaubagaimanapun jika GBP/USD breakout resisatnce terhampir 1.4014 ini, ia berpotensi tinggi untuk mulai kembali bullish.
 Oleh itu, selagi ia tidak breakout Key Support 1.3964, potensi adalah ke arah kenaikan ketika ini dan jika breakout, harga sekitar 1.409/50 berpotensi untuk dicapai semula. Manakala, jika breakout Key Support, ia akan meneruskan lagi penurunan ke harga yang lebih rendah iaitu 1.3910.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pergerakan Pasaran Tukaran Matawang dan Komoditi Dalam Pasaran Eropah

Forex
Matawang Australia dolar menyusut berbanding U.S dolar pada hari Rabu. Manakala New Zealand dolar mengukuh berbanding U.S dalam sesi dagangan Eropah.
AUD menyusut sebanyak 0.11% kepada 0.7570 berbanding U.S dolar setakat jam 05.10 petang
AUD menyusut walaupun laporan data positif.

Penyusutan ini berikutan minit mensyuarat bank pusat (RBA) yang menyatakan kerisauan terhadap pertumbuhan pendapatan yang perlahan.
Berdasarkan laporan Jabatan Perangkaan Australia melaporkan data pembinaan meningkat 15.7% pada tahun suku tahun ketiga.

Matawang NZD juga mengukuh sebanyak 0.13% kepada 0.6837 setakat jam 05.10 petang. Bacaan ini melebihi bacaan tertinggi 17 bulan lalu pada 0.6780.
Indeks US dolar yang mengukur kekuatan matawang greenback berbanding enam matawang yang lain menyusut 0.19% kepada 93.70 dalam sesi dagangan Eropah pada hari Rabu
Pasaran kini memberi tumpuan pada minit mesyuarat FOMC pada hari Rabu.
 Minyak
Harga minyak mengukuh sehingga 1-2 peratus pada hari ini dalam sesi dagangan Eropah.
Minyak mentah WTI (West Texas Intermediate) bagi kontak penghantaran Disember naik sebanyak 1.87% kepada $57.89 ssetakat jam 05.10 petang. Harga semasa kini melepasi paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London naik sebanyak 1.01% kepada $63.21 setong setakat jam 05.10 petang. Harga kini semakin hampir kepada harga tertinggi 2 setengah tahun lalu iaitu pada $64.65 setong.

Pengukuhan ini didorong kejatuhan pengeluaran minyak mentah daripada Kanada ke U.S.
Berdasarkan kenyataan TransCadana Corp, mereka akan memotong pengeluaran sehingga paras 85% iaitu pada 590,000 tong setiap hari.

Pelabur kini memberi tumpuan pada data inventori minyak mentah U.S.
Emas
Harga emas naik dalam pasaran Eropah pada hari ini.
Pasaran hadapan emas bagi bulan Disember di Comex NYMEX naik sebanyak 0.27% kepada $1,285.18 per auns setakat jam 05.10 petang.

Peningkatan ini didorong penyusutan U.S dolar.
Pelabur kini memberi tumpuan pada minit mesyuarat FOMC pada hari ini.


Senyum Je Trader GBP, Ini Sebabnya!

Matawang pound sterling melonjak hampir ke paras yang tidak pernah dicapai dalam tempoh 31 bulan pada hari Khamis kerana didorong oleh sentimen bahawa UK dan Kesatuan Eropah akan mencapai perjanjian perdagangan Brexit yang menjadi penantian selama berbulan lamanya.
Matawang sterling mengukuh sebanyak 0.8% kepada $1.3593 setelah mencapai tahap tertinggi pada paras tukaran $1.3616 berbanding US dolar pada awalnya. Pada awal bulan ini, matawang pound telah menembusi paras tertinggi tahun 2020 iaitu pada paras $1.3624 iaitu satu tahap yang belum pernah dicapai sejak Mei 2018.
Para perunding Brexit di kedua-dua pihak dikatakan berada di puncak kesepakatan perjanjian perdagangan pasca Brexit pada hari Khamis. Ini berlaku setelah berbulan-bulan berlakunya pertikaian politik yang sengit antara kedua belah pihak mengenai sejumlah perkara penting.
 Menurut penganalisis, kesepakatan pada kali ini dijangka tidak akan menyeluruh namun ia memadai dengan beberapa perkara akan dilanjutkan dalam perbincangan akan datang pada tahun hadapan.
Menteri Luar Negeri Ireland Simon Coveney mengatakan kesepakatan perdagangan pasca-Brexit dijangka akan dimenterai pada hari Khamis, setelah halangan utama yang menghambat persetujuan telah menunjukkan satu perkara yang positif.
Tambah Convey, persetujuan mungkin dapat dicapai dalam kiraan jam. Sebelumnya, pada awal pagi Khamis, kedua-dua belah pihak menangguhkan persetujuan kerana ingin membuat penelitian akhir dalam ‘small text’ dalam perjanjian penangkapan ikan.
Pakar ekonomi Berenberg, Kallum Pickering mengatakan bahawa persetujuan perjanjian akan memberi sokongan kepada prestasi matawang pound kerana risiko ekonomi yang dikhuatiri selama ini akan hilang dengan adanya perjanjian.


Data Sektor Perindustrian UK Merosot 0.5% Pada Mac

Pengeluaran industri UK merosot 0.5% pada Mac jika dibandingkan dengan jangkaan pasaran 0.4% di mana kenaikan pada suku pertama kekal di paras 0.1%.
Manakala, peningkatan tahunan semakin perlahan kepada 1.4% dari bacaan yang telah dikaji semula 2.5% dan jangkaan pasaran 2.4%.
Pengeluaran dalam komponen sektor pembuatan merosot 0.6% pada tempoh sama yang mengekalkan kenaikan suku pertama di paras 0.3%. Dari segi tahunan, bacaan merekod kenaikan 2.3% berbanding 3% sebelum ini dan juga jangkaan pasaran yang lebih tinggi.
 Pengeluaran dalam sektor farmasi juga merekod kejatuhan mendadak, di mana pengeluaran pengangkutan dan barangan mesin meningkat secara signifikan.
Sektor perindustrian di UK kekal begitu kompetitif dalam pasaran global yang akan terus melonjakkan pengeluaran ke paras maksimum dalam jangka pendek, khususnya dengan permintaan kukuh global.
Jumlah pengeluaran yang tinggi dan kukuh adalah perlu bagi melonjakkan ekonomi secara keseluruhan dengan sektor pembuatan hanya mewakili 10% keluaran dalam negara kasar,KDNK (GDP) di UK.
Walaubagaimanapun, data yang merosot hari ini akan memberi keraguan terhadap sektor perindustrian UK yang akan menghadkan kenaikan data pada suku pertama dalam kajian semula yang dibuat.


4 Berita Forex Penting Tumpuan Pasaran Minggu Ini (28 Disember – 1 Januari 2021)

Pergerakan harga dalam pasaran dijangka volatile berikutan kecairan yang rendah pada minggu terakhir dagangan untuk tahun 2020.
Dengan perayaan krismas dan juga sambutan tahun baru, pelabur dijangka akan mengambil langkah selamat untuk tidak berada dalam pasaran dan menyambung dagangan pada Januari 2021.
Kebanyakan bank-bank juga ditutup di samping ketiadaan data-data ekonomi penting yang menjadi tumpuan pelabur.
Namun beberapa data-data ini boleh dijadikan rujukan untuk trader yang masih meneruskan dagangan pada minggu ini.
 Data Pengeluaran Perindustrian Jepun (Isnin 7.50 Pagi): Sektor pengeluaran untuk November di Jepun mencatatkan bacaan sifar, lebih rendah berbanding jangkaan penurunan dan juga bacaan data sebelumnya.
Inventori Minyak Mentah AS (Rabu 11.30 Malam): Penurunan pada bekalan minyak mentah di Amerika Syarikat akan mendorong permintaan yang meningkat sekaligus menyokong kenaikan pada harga minyak mentah.
Data PMI Pembuatan dan Perkhidmatan China (Khamis 9.00 Pagi): Data tinjauan ini akan memberi gambaran untuk kesihatan ekonomi kedua terbesar dunia. Bacaan data terbaru untuk Disember dijangka masih positif tidak banyak berubah berbanding bacaan sebelumnya.
Data Tuntutan Pengangguran AS (Khamis 9.30 Malam): Tuntutan pengangguran sejak September telah berada di bawah paras angka 1 juta. Namun masih kekal pada sekitar atas paras 700,000 sehingga penghujung tahun.


Analisis Teknikal USD/CAD – Timeframe H1 – 14/12/2018

Melihat perkembangan pada matawang komoditi, Loonie dilihat didagangkan sederhana dengan kestabilan pasaran minyak mentah. Pergerakan harga pada chart pasangan matawang USD/CAD pada dagangan semalam dilihat sederhana di mana harga cuba untuk membuat kenaikan melepasi paras Magic Pivot dan menuju ke paras resistance MagicR1 pada indicator Moshed Magic Line semalam, namun harga kembali ditekan semula ke paras Magic Pivot dan bergerak di sekitar paras tersebut sehingga sesi pasaran New York menutup dagangannya.
Pada sesi pasaran Asia hari ini, harga menunjukkan kenaikan sehingga telah melepasi paras Magic Pivot 1.3358 hari ini dan menuju ke paras resistance 1.3378 (MagicR1) bersambung pada sesi pasaran Eropah. Jika harga meneruskan kenaikan lebih tinggi, paras resistance pada 1.3404 (MagicR2) bakal diuji harga sebelum kenaikan seterusnya akan melihatkan harga menguji paras ketinggian harga pada dagangan minggu lalu sekitar 1.3424 (MagicR3).
Sebaliknya, jika harga menunjukkan penurunan dibuat sehingga turun lebih rendah melepasi paras Magic Pivot 1.3358, harga dilihat akan menguji paras support yang diuji pada dagangan Rabu lalu di sekitar paras 1.3332 (MagicS1). Sedikit lagi penurunan akan menyentuh paras support pada 1.3312 (MagicS2) sebelum penurunan harga lebih rendah dijangka akan menuju ke paras support yang menjadi paras tumpuan pada chart USD/CAD iaitu pada 1.3286 (MagicS3).
 Terus beri tumpuan pada pasaran minyak mentah global dan jangan lupa kepada data tumpuan malam ini iaitu data jualan runcit AS yang bakal mempengaruhi pergerakan harga dalam pasaran. Rujuk indicator Moshed Magic Line untuk anda mencari paras-paras terbaik bagi posisi dagangan anda pada chart USD/CAD.

Paras support: 1.3332, 1.3312, 1.3286.
Paras resistance: 1.3378, 1.3404, 1.3424.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Adakah Sentimen Semasa Memberi Isyarat Sterling dan Euro Bakal Lemah?

Matawang dolar USD pada dagangan Selasa stabil selepas arah pergerakan yang kurang jelas semalam berikutan pasaran di Amerika Syarikat bercuti sempena Hari Presiden. Matawang paling tinggi kecairan tersebut gagal untuk mengukuhkan dagangannya sebelum ini berikutan sentimen positif pelabur terhadap perkembangan pada rundingan dagang antara Amerika Syarikat dan China di Beijing minggu lalu. Rundingan bakal bersambung pada minggu ini pula di Washington.
EURO pula menunjukkan sedikit lonjakan harga dan tumpuan akan beralih pula pada mesyuarat dasar monetari oleh bank pusat pada minggu ini. Kenaikan matawang EURO pada dagangan semalam turut didorong oleh kelemahan matawang USD dalam pasaran dan pelabur percaya dagangan EURO akan masih terus berisiko berikutan ekonomi pada zon Eropah mengalami kemerosotan terbesar dalam tempoh separuh dekad.
Perkembangan pada rundingan dagang yang dilihat positif turut memberi kelebihan terhadap matawang komoditi khususnya dolar NZD dan AUD.
 Pada sesi pasaran Asia pagi ini, tumpuan terarah kepada minit mesyuarat Reserve Bank of Australia (RBA) pada jam 8.30 pagi tadi. Bank pusat masih tidak melihat kepastian yang jelas terhadap unjuran ekonomi di Australia. Antara faktor yang dibincangkan adalah risiko pertumbuhan ekonomi, isyarat pertumbuhan ekonomi di China yang semakin perlahan dan juga isu perang dagang.
Dagangan Pound Sterling pada sesi Asia pagi ini mula menunjukkan tanda-tanda penurunan selepas berjaya membuat kenaikan semalam. GBP mengukuh pada dagangan Isnin sementara pelabur masih menantikan keputusan rundingan Brexit antara Britain dan Kesatuan Eropah.
Beberapa ahli politik dalam Parti Buruh yang telah meletak jawatan semalam sebagai tanda protes ke atas kepimpinan Jeremy Corbyn akan menambahkan lagi tekanan terhadap Pound atas faktor ketidaktentuan politik di Britain.
Sementara itu pula, Perdana Menteri Theresa May sedang berusaha untuk meyakinkan para pemimpin Kesatuan Eropah untuk menyelamatkan perjanjian Brexit setelah beliau menerima tentangan daripada menteri kabinet yang mahu menghalang UK meninggalkan Kesatuan Eropah tanpa perjanjian.


Sudah Tanda Semua Event Penting Bagi Sepanjang Minggu Ini? (1-5 Mei 2017)

US Dollar mengakhiri sesi dagangan minggu lepas dengan kemerosotan berbanding matawang Euro dan Pound, namun dicatat lebih kukuh berbanding matwang utama yang lain.
Pada minggu ini, pasaran juga akan menyaksikan minggu yang agak sibuk bermula minggu ini.
1.Keputusan Kadar Australia – 2 Mei 2017 (Selasa, 12.30 pm)
RBA mengekalkan kadar tidak berubah pada hari ini walaupun berlaku peningkatan harga rumah. Kadar dikekalkan pada paras 1.5 peratus selaras dengan ramalan pasaran. Harga rumah tahunan melonjak pada bulan Mac kepada paras tertinggi sejak Mei 2010. Namun, menurut RBA, peningkatan angka ini tidak semestinya menjanjikan kenaikan kadar. penggubal dasar juga percaya bahawa kadar tunai tidak akan berubah bagi sepanjang tahun ini.

 Data pekerjaan New Zealand – 3 Mei 2017 (Rabu, 6.45 am)

Kadar pengangguran New Zealand meningkat melebihi jangkaan pada suku keempat 2016 sebanyak 0.3 peratus kepada 5.2 peratus. Negara itu juga menambah 19,000 pekerjaan pada suku keempat dengan peningkatan sebanyak 0.8 peratus dari suku sebelumnya. Gaji sektor swasta juga menunjukkan peningkatan disebabkan harga komoditi yang kekal kukuh dan kadar faedah yang kekal pada tahap rendah. Pertumbuhan pekerjaan di NZ dijangka mencapai 0.8 peratus dan kadar pengangguran menurun kepada 5.1 peratus.

 Data Pekerjaan ADP – 3 Mei 2017 (Rabu, 8.15 pm)

Menurut pengumuman ADP, pasaran AS menambah 263,000 pekerjaan pada bulan Mac iaitu angka tertinggi sejak Disember 2014, sekali gus menunjukkan pasaran buruh yang semakin mengetat. Bacaan positif yang dikeluarkan daripada badan ini juga bakal menyokong niat Fed dalam menaikkan kadar sebanyak 2 kali lagi tahun ini. ADP meramalkan kenaikan sebanyak 178,000 pekerjaan bagi bulan April.

 Data Bukan Pembuatan ISM PMI – 3 Mei 2017 (Rabu, 10.00 pm)

 Sektor perkhidmatan AS berkembang kurang daripada jangkaan pada bulan Mac kepada 55.2 daripada 57.6 yang dicatat pada Februari. Ini juga merupakan pertumbuhan paling perlahan yang dicatatkan sejak Oktober. Sektor perkhidmatan AS dijangka bakal berkembang kepada 56.1 kali ini.

 Stok Simpanan Minyak Mentah AS – 3 Mei 2017 (Rabu, 10.30 pm)

Inventori minyak mentah AS merosot dengan ketara pada minggu berakhir 21 April, manakala stok simpanan petrol melonjak disebabkan oleh peningkatan pengeluaran yang tertinggi sejak November 2015. Permintaan bagi produk tapisan dijangka bakal melemah tahun ini jika permintaan gagal untuk pulih.

 Ucapan Mario Draghi – 5 Mei 2017 (Jumaat, 12.30 am)

Presiden ECB, Mario Draghi dijangka akan berucap di Switzerland. Justeru, turun naik pasaran dijangka akan berlaku.

 Ucapan Stephen Poloz – 5 Mei 2017 (Jumaat, 4.25 am)

Gabenor BoC dijangka akan menyampaikan ucapan di Mexico mengenai petunjuk perubahan kadar pada masa depan.
Nantikan update selanjutnya daripada kami sepanjang minggu ini. Bagi yang trade, semoga profit!

Fed Dijangka Menyasarkan Bulan Jun Bagi Prospek Kenaikan Kadar Selanjutnya!


5 Event Penting Yang Harus Diberi Perhatian Sepanjang Minggu Ini (5 Jun-9 Jun 2017)

Ekonomi US akan menjadi buah mulut dalam pasaran selepas data pekerjaan yang mengecewakan minggu lalu. Walaubagaimanapun, pasaran masih melihat kadar akan dinaikkan pada mesyuarat Jun.
Minggu ini kita tidak akan mendapat panduan lanjut daripada ahli-ahli The Fed selepas data pekerjaan dikeluarkan pada Jumaat. Ahli The Fed tidak akan membuat sebarang komen tentang ekonomi dan polisi monetari dalam tempoh ini menjelang mesyuarat 13-14 Jun.
Perkembangan terbaru dalam risiko politik US akan terus diperhatikan minggu ini dengan bekas pengarah FBI James Comey akan memberi keterangan di hadapan Kongres.
Di Eropah, jangan lupa kita ada dua perisitiwa besar dan penting dalam kalendar ekonomi minggu ini iaitu mesyuarat European Central Bank (ECB) dan Pilihanraya Umum UK yang dijangka akan mendominasi pasaran.
1) Mesyuarat ECB (Khamis, 7.45 pm)
ECB akan mengumumkan polisi semasa bank pusat pada pukul 7.45 malam dan Presiden Draghi akan mengadakan sidang media pada pukul 8.30 malam. Mesyuarat kali ini adalah penting kerana ia akan mewakili nada ECB pada separuh kedua tahun 2017.
Walaubagaimanapun, potensi untuk polisi semasa diubah adalah sangat kecil, tetapi mungkin akan terdapat perubahan dalam nada kenyataan dan seikit perubahan dalam panduan ke hadapan (forward guidance) bank pusat.
2) Pilihanraya umum United Kingdom (Khamis, sepanjang hari)
Pilihanraya akan diadakan pada Khamis ini 8 Jun. Tinjauan pendapat yang dibuat pada awal kempen pilihanraya meletakkan kedudukan Parti Konservatif yang kukuh berbanding parti-parti lain. Namun, Parti Buruh yang menjadi pesaing hampir Parti Konservatif menunjukkan persaingan semakin sengit menjelang pilihanraya umum. Hal ini lah yang menjadi penggerak utama pasaran di UK khususnya matawang GBP sejak beberapa minggu lalu.
Seperti yang dibincangkan sebelum ini, pasaran memberi tumpuan kepada prestasi Parti Konservatif yang semakin goyah apabila tinjauan menunjukkan Parti Buruh semakin mendapat sokongan. Pasaran melihat perkara ini jika diterjemahkan ke dalam pilihanraya sebenar akan memberi ketidaktentuan kepada rundingan Brexit yang dilihat sebagai faktor negatif.
3) ISM Indeks PMI Sektor Perkhidmatan US (Isnin 10 pm)
 Laporan data yang mengukur prestasi sektor pembuatan US ini akan dikeluarkan hari ini pukul 10 malam. Sejak beberapa minggu lalu, terdapat sedikit ketidaktentuan dalam prestasi ekonomi US dengan data-data yang bercampur-campur.
Data sektor perkhidmatan ini akan menjadi penentu kepada ekonomi US kerana sektor ini merupakan penyumbang utama kepada ekonomi negara. Pasaran semakin ragu kepada ekonomi US selepas data pekerjaan minggu lalu yang mengecewakan.
Oleh itu, pasaran akan menjadi lebih sensitif jika terdapat bukti kelemahan dalam data ini. Jangkaan bagi data kali ini ialah bacaan yang sedikit meleset berbanding sebelum ini. Komponen harga dan pekerjaan akan menjadi tumpuan pasaran.
4) Penetapan Kadar RBA (Selasa,12.30 pm)
Reserve Bank of Australia, RBA akan mengumumkan polisi terbaru mereka pada Selasa. Pasaran menjangkakan bank pusat akan mengekalkan kadarnya di paras 1.50%.
Dalam mesyuarat sebelum ini, RBA menaikkan ramalan pertumbuhannya dan inflasi dijangka sampai ke sasaran 2.0% seawal 2018. Pasaran akan melihat sama ada bukti-bukti terbaru menyokong kepada keyakinan tersebut.
Kecenderungan (bias) dalam polisi kali ini adalah penting bagi melihat sentimen semasa dalam ekonomi Austalia.
5) Data pekerjaan Kanada (Jumaat, 8.30 pm)
Data pekerjaan ini akan dikeluarkan pada 9 Jun, hari terakhir dagangan minggu ini. Tambahan pekerjaan pada April adalah rendah daripada jangkaan, di mana sembilan bulan berturut-turut sebelum itu data begitu kukuh dengan melebihi jangkaan pasaran.
Namun, Bank of Canada dilihat begitu yakin dengan keadaan semasa ekonomi pada mesyuarat Mei dan pengukuhan dalam pekerjaan kali ini sudah tentu dilihat lebih memberi keyakinan kepada pasaran. Pengukuhan dalam data ini juga akan menambah keyakinan bahawa lebihan kapasiti dalam ekonomi telah digunakan.

Akhir sekali, semoga berjaya kepada anda semua.


USD/JPY Mendatar Sebelum Pergerakan Harga Dijangka Volatile Menjelang Mesyuarat FOMC

Pasangan matawang safe-haven USD/JPY masih lagi dilihat bergerak mendatar sejak dagangan minggu lalu. Pelabur memilih untuk lebih berhati-hati pada dagangan minggu ini sementara menantikan keputusan mesyuarat FOMC pada awal pagi Khamis dan juga mesyuarat polisi bank pusat Jepun pada hari yang sama.
Dagangan USD terus bergerak lemah namun berjaya melonjak semalam berikutan terkesan oleh komen dovish oleh Gabenor bank pusat Eropah, Mario Draghi berhubung pelonggaran polisi monetari yang menyaksikan penurunan ketara dagangan Euro.
Pasaran menjangkakan kadar faedah akan masih dikekalkan oleh Fed untuk mesyuarat kali ini namun lebih terbuka untuk tindakan penurunan kadar untuk mesyuarat seterusnya pada bulan Julai nanti.
Dagangan USD juga telah dilihat menurun dengan pasaran sudah pun menyerap harga dengan jangkaan penurunan kadar oleh bank pusat. Namun harga mampu mencatatkan penurunan lebih rendah jika kejutan lebih dovish pada mesyuarat FOMC awal pagi nanti. Komen susulan oleh Pengerusi Fed, Jerome Powell akan menjadi fokus pelabur untuk mendapatkan petunjuk terhadap gambaran ekonomi dan harga.
Bank of Japan (BOJ) juga akan turut mengeluarkan keputusan penetapan kadar faedah pada mesyuarat polisi pada hari yang sama. BOJ menyatakan bahawa mereka perlu mengekalkan polisi pelonggaran yang berterusan.
Ia akan mengambil lebih banyak masa untuk mencapai sasaran harga namun bank pusat harus bersabar dan mengekalkan polisi monetari yang longgar. Kadar faedah bakal dikekalkan di paras yang rendah pada -0.10%.
Pergerakan harga pada USD/JPY semalam melonjak seketika mencecah paras ketinggian pada resistance MagicR1 selepas penurunan sejak awal sesi Asia semalam melepasi ketiga-tiga paras support pada indicator Moshed Magic Line.
Paras ketinggian dua minggu tersebut masih gagal ditembusi harga sejak penurunan pada penghujung Mei lalu.
Bersambung pada sesi dagangan hari ini, harga dilihat membuat penurunan melepasi paras Magic Pivot 108.391 dan menguji zon support pada sekitar 108.200 sehingga awal sesi pasaran Eropah.
 Jika harga meneruskan penurunan ke paras lebih rendah, jangkaan harga akan menguji paras support pada 107.900 yang diuji harga beberapa kali pada awal dagangan Jun.
Dan jika harga berjaya breakout paras tersebut, penurunan harga dilihat akan mencecah ke paras support sekitar 107.495 (MagicS3).
Namun jika harga kembali membuat kenaikan semula, zon resistance 108.700 akan diuji semula untuk harga meneruskan kenaikan ke paras lebih tinggi.
Kenaikan harga dari paras Magic Pivot hari ini mampu mencecah sekitar 100 pips pergerakan harga jika harga berjaya melonjak ke paras tumpuan pada resistance 109.337 (MagicR3).
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 108.109, 107.777, 107.495.
Paras resistance: 108.723, 109.005, 109.337.
Team INTRADAY menggunakan bacaan dan carta forex dari Broker SaracenMarkets.


Teliti Sentimen Matawang Utama Setakat Sesi Eropah Hari Ini

Setakat sesi pasaran Eropah pada hari ini, dagangan dolar Australia dan dolar New Zealand antara yang menunjukkan pergerakan ketara harga sejak sesi Asia.
Tumpuan yang terarah pada mesyuarat bank pusat New Zealand memberikan kejutan terhadap pelabur apabila Reserve Bank of New Zealand (RBNZ) menurunkan kadar faedah sehingga 50 mata asas kepada 1.00%, terendah dalam sejarah penetapan kadar New Zealand.
Susulan keputusan mesyuarat tersebut, dagangan Kiwi menjunam mencecah ke paras terendah sejak dagangan awal Januari 2015.
Turut mengiringi rakan serantaunya, matawang Australia juga menjunam sehingga melepasi paras terendah ketika fenomena “flash crash” pada awal Januari tahun ini. Penurunan Aussie berbanding dolar AS terus merekodkan penurunan ke paras terendah terbaru untuk tempoh 10 tahun, sejak dagangan Mac 2009.
 Ketidaktentuan yang melanda pasaran terus membuka jalan untuk pengukuhan dagangan safe-haven seperti Yen Jepun serta Swiss franc Switzerland. Dagangan Yuan China pula kekal lemah di bawah paras penting 7.00 berbanding dolar AS.
Beralih perkembangan di Eropah, matawang dolar Euro tidak menunjukkan pergerakan yang ketara dan dipandu oleh nilai matawang dolar AS yang berisiko, sementara Sterling kekal diniagakan lemah berikutan faktor risiko Brexit.
Berbanding dolar Euro, Pound Sterling telah mencatatkan paras terendah terbaru dua tahun pada dagangan semalam dengan kelemahan pada dagangan dolar AS menyokong dolar Euro untuk memberi tekanan terhadap matawang GBP.
Britain dilihat berdepan situasi sukar untuk berundur dari Kesatuan Eropah setelah Perdana Menteri UK, Boris Johnson tidak berhasrat untuk mengadakan semula rundingan perjanjian Brexit.
Dagangan komoditi masih terjejas terutamanya pasaran minyak mentah ekoran ketegangan perang dagang AS-China yang melanda. Sebaliknya, nilai emas terus melonjak mencatatkan paras tertinggi sejak tahun 2013.


Ini Punca Emas Meningkat Hampir 5% Semalam!

Harga emas kini telah melonjak berikutan pasaran masih menilai keputusan pilihanraya presiden Amerika Syarikat semalam. Kemenangan Donald Trump sebagai Presiden Amerika Syarikat yang baru berpotensi untuk menangguhkan kenaikan kadar oleh Fed bagi bulan Disember akan datang.
Pasaran mungkin akan mengalami ketidaktentuan yang berterusan berikutan banyak perubahan dasar yang berpotensi dilakukan oleh Trump dalam pemerintahannya nanti.
Emas di Comex New York Merchantile Exchange meningkat 0.26% kepada $1,276.75 satu troy ounce, begitu juga dengan silver futures yang turut didagang meningkat dalam sesi ini.
 Pun begitu, copper futures dilaporkan menyusut sebanyak 0.12%.
Semalam, harga emas meningkat mendadak dalam sesi Eropah hampir 5% berikutan kemenangan yang dtidak disangka-sangka oleh Donald Trump memberi kejutan buat pasaran.
Calon Republik itu kekal menjadi pilhan pengundi majoriti walaupun mencatat kemenangan tipis menentang Hillary Clinton.
Rasmi : Trump Sebagai Presiden Amerika Yang Baru!


Zon $1.3300 Kritikal, GBP/USD Beri Isyarat Awal ‘Bullish’ Semula?

Memerhati kepada pergerakan harga pada carta GBP/USD tampaknya sekali lagi mempersembahkan aksi penurunan melebihi 80 pips pada sesi New York semalam (Rabu) sehinggalah ke penghujung sesi.
Terjunan itu juga telah menyangkal cubaan kenaikan harga yang dipamerkan untuk kekal bergerak di bawah zon SBR (support become resistance) 1.33000 dan paras halangan Moving Average 50 (MA50).
Corak harga turut menyaksikan pergerakan harga masih lagi meneruskan corak dowtrend jika dilihat pada rangka masa harian sejak harga telah mencapai ke paras tertinggi sekitar 1.42500 pada awal Jun.
Keraguan yang kian melonjak terhadap Bank of England (BOE) bagi melaksanakan langkah pengetatan dasar polisi terus memberi kegusaran kepada pelabur di kala pasca Brexit yang masih lagi tidak selesai.
Faktor-faktor tersebut sama sekali telah menyebabkan bebanan kepada matawang Pound untuk kukuh dan secara tidak langsung terus memberi ruang kepada matawang USD untuk memapar penguasaan.
Sementara USD terus mencatat pengukuhan berikutan kenyataan hawkish Federal Reserve (Fed) dan laporan data ADP NFP Amerika Syarikat (AS) yang mencatatkan bacaan memuaskan dari jangkaan.

 Bagaimanapun harga seperti sedang menguji trendline support untuk mungkin bakal mula memberi isyarat dalam membuat trend kenaikan yang dijangka akan tembusi zon SBR 1.33000 terlebih dahulu.
Kenaikan yang lebih garang akan memperlihatkan harga mencapai ke zon SBR 1.34000 pula sebelum menguatkan jangkaan berupaya mencapai ke puncak rintangan yang diperhatikan pada zon 1.35000.
Namun demikian jika pergerakan harga terus cenderung dalam mempertahankan prestasi penurunan, zon sokongan 1.32000 dan paras terendah sekitar 1.31940 akan menjadi sasaran utama untuk dicecah.
Penurunan yang lebih rendah pula bakal menyaksikan paras terendah bagi 2021 serta sejak daripada Disember 2020 berkebarangkalian akan sekali lagi tercipta yang dijangka akan jejaki ke zon 1.31000.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Bertahan Di Atas $1.1800, Tapi Tersekat Di Skala $1.2000

Pound Sterling pada minggu lalu didagangkan suram ketika tumpuan diberikan kepada terbitan laporan data pekerjaan serta inflasi UK yang gagal memberi impak ketara terhadap pasaran.
Walaupun inflasi UK melonjak ke paras tertinggi 41 tahun mencapai paras 11.1%, namun Pound dilihat tidak mengukuh ketika US dolar didagangkan lemah minggu lalu.
Perkembangan di UK turut dipantau pelabur setelah Menteri Kewangan Jeremy Hunt mengumumkan kenaikan cukai £55 bilion dalam pembentangan belanjawan di Parlimen.
Menjadi faktor yang berkemungkinan akan menambahkan tekanan buat Pound minggu ini adalah jangkaan untuk US dolar boleh mengukuh semula susulan berita sekatan pergerakan selama 5 hari di Guangzhou ekoran kebimbangan penularan Covid-19.
Meneliti carta harga pasangan mata wang GBP/USD, harga telah mencapai paras tertinggi 13 minggu pada Selasa lalu di zon 1.2000.
Namun, bersambung pada dagangan sehingga penghujung minggu, harga mula mendatar semula di bawah 1.19400 dan dilihat turut turun menguji zon sokongan pada 1.18000.
Masih lagi berlegar dalam julat tersebut bersambung pada dagangan awal minggu ini, harga sedikit menurun pada pembukaan sesi Asia pagi ini dan berada di bawah halangan Moving Average 50 (MA50) pada rangka masa 1 jam di carta GBP/USD.
 Isyarat awal pergerakan bearish itu akan mendorong harga susut untuk menguji sekali lagi zon sokongan pada 1.18000 untuk pelabur menilai reaksi harga pada zon itu.
Sekiranya harga melanjutkan penurunan menembusi zon 1.18000 tersebut, penurunan lebih rendah akan dijangkakan untuk menguji zon RBS (resistance become support) pada 1.16000 pula.
Sebaliknya, jika harga melantun pada zon 1.1800 dan membuat kenaikan semula, rintangan pada 1.19400 akan diuji sebelum harga menuju semula ke zon rintangan 1.2000 minggu lalu.
Berjaya melepasi rintangan tersebut akan mendorong harga mencatatkan paras ketinggian terbaru sejak pertengahan Ogos lalu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


3 Kesilapan Terbesar Trader Perlu Elakkan Dalam Forex Trading

Mengikut kajian, 90% trader gagal meneruskan perjalanan dalam bidang forex trading dan hanya sekitar 10% sahaja trader yang berjaya menjana profit dengan konsisten.
Untuk itu, ramai yang tertanya-tanya apa kesilapan yang diulangi oleh majoriti trader yang gagal bertahan dalam trading, dan mungkin perkara tersebut anda sendiri juga lakukan.
Artikel ini akan berkongsi 3 kesilapan terbesar yang sering dilakukan dalam trading.
#1 Gagal Mencipta Strategi Trading Yang Betul
Ini menjadi faktor utama seseorang trader gagal berjaya dalam forex trading. Seorang trader memerlukan strategi trading yang tepat untuk dirinya sendiri dan bukan terikut-ikut cara orang lain.
Pelbagai kriteria yang akan menyebabkan trade menjadi sukar seperti pemilihan pair yang tidak tepat, tambahan indicator yang terlalu banyak dan macam-macam lagi. Kesemua ini malahan akan menambahkan lagi tekanan buat anda.
#2 Gagal Kawal Emosi
Perkara kedua ni pasti membuatkan trader tersenyum membacanya kerana pasti ramai yang telah melakukan kesilapan ini.
 Ramai trader yang memiliki sistem trading yang bagus, namun kelemahan adalah apabila emosi sukar dikawal dengan sebaiknya.
Terutamanya apabila berdepan cabaran dalam trading seperti situasi analisis yang tidak menepati jangkaan, berdepan kerugian dan sebagainya.
Kita dapat lihat persamaan pada pelabur-pelabur ternama yang telah berjaya adalah mereka mempunyai disiplin yang tinggi dan kawalan emosi yang cukup baik.
Emosi menjadi musuh utama kepada setiap trader. Belajar untuk kawal emosi anda supaya hasil trading akan lebih baik di masa hadapan.
#3 Gagal Menguruskan Risiko Dengan Berkesan
Jika anda trade tanpa anda sendiri tahu apa yang sedang anda lakukan, anda sebenarnya sedang perjudikan akaun anda.
Ramai trader gagal mengawal risiko dengan betul sehinggakan peluang untuk mereka menjana profit dalam forex semakin tipis.
Jadi untuk mengurangkan risiko, pertama sekali trader wajib menambah ilmu pengetahuan dalam trading dengan mengkaji formula yang tepat setiap kali masuk dalam pasaran.
Kesimpulannya, jika anda seorang trader dan anda masih melakukan 3 perkara yang disebutkan di atas, boleh la elakkan kesilapan-kesilapan tersebut dan bermula semula dengan cara trading yang betul. Semoga anda akan terus berjaya.


Amerika Syarikat Akan Meneruskan Sekatan Yang Ketat Ke Atas Korea Utara?

Laporan yang dikeluarkan pada hari ini melaporkan bahawa Rumah Putih kekal dengan pendiriannya terhadap sekatan yang ketat ke atas Korea Utara. Selepas beberapa hari Presiden US, Donald Trump mengatakan bahawa beliau tidak lagi mahu menggunakan frasa “tekanan maksimum” sebagai gambaran kempen bagi menekan Korea Utara terhadap penggunaan senjata nuklearnya.
Selepas mesyuarat dengan pegawai atasan daripada Pyongyang di Rumah Putih pada hari Jumaat, Trump mengatakan Korea Utara telah menunjukkan sikap kerjasama dan toleransi walaupun sekatan tersbut kekal, maka beliau akan menangguhkan pengenaan sekatan yang baru.
 Menurut pembicara Rumah Putih, mereka tidak akan menarik kembali sekatan yang ketat tersebut kecuali Korea Utara mengamalkan de-nuklearisasi.
Pembicara melaporkan bahawa persediaan antara Trump dan pemimpin Korea Utara, Kim Jong Un yang dijangka pada 9 a.m waktu Singapura pada 12 Jun berjalan dengan lancar.
Wakil-wakil utama Senat Demokrat pada hari Isnin telah memberitahu Trump agar tidak membuat apa-apa perjanjian yang menatijahkan penggunaan senjata nuklear untuk Korea Utara. Mereka juga menasihatkan untuk menggunakan ancaman sekatan jika Korea Utara tidak mahu mematuhinya.


Analisis Teknikal USD/CAD – Timeframe H1 – 28/9/2018

Matawang CAD kembali mengukuh berikutan sentimen positif dari Gabenor Bank of Canada (BOC) Poloz berkenaan rundingan NAFTA dan ditambah juga dengan peningkatan harga pasaran minyak mentah. Pergerakan harga pada chart USD/CAD semalam dilihat membuat kenaikan menguji paras major resistance pada 1.30700 namun harga gagal menembusi (breakout) paras tersebut sbeelum kembali membuat penurunan pada sesi pasaran New York semalam. Harga naik menyentuh paras resistance MagicR2 dan kembali turun lebih rendah dari paras resistance MagicR1 pada indicator Moshed Magic Line sebelum kembali semula bergerak di sekitar paras tersebut pada lewat sesi pasaran New York.
Pada sesi pasaran Asia hari ini, harga didagangkan rendah pada paras Magic Pivot 1.3044 dan telah membuat penurunan menuju ke paras support 1.3005 (MagicS1) sehingga ke sesi pasaran Eropah di mana harga semasa berada pada paras 1.3015 setakat jam 4.11 petang. Jika harga berjaya membuat penurunan melepasi paras support MagicS1, jangkaan harga akan menuju ke paras support 1.2969 (MagicS2) yang dilihat berada pada zon RBS (resistance become support). Seterusnya, jika CAD terus mengukuh mengatasi USD, harga mampu untuk ditekan lebih rendah sehingga ke paras support 1.2931 (MagicS3).
 Sebaliknya, jika harga kembali menyambung kenaikan yang dibuat sejak minggu lalu, berkemungkinan harga akan naik melepasi Magic Pivot 1.3044 dan menguji paras resistance 1.3079 (MagicR1). Jika harga berjaya menembusi paras tersebut, harga bakal membuat Higher High yang baru menuju ke paras resistance seterusnya berkemungkinan ke paras 1.3118 (MagicR2) atau paras lebih tinggi iaitu pada 1.3153 (MagicR3).
Terus ikuti perkembangan rundingan NAFTA dan juga pasaran minyak mentah yang banyak menggerakkan matawang CAD terutamanya pada chart USD/CAD ini. Lihat paras support dan resistance pada chart dengan menggunakan indicator Moshed Magic Line sebagai bahan rujukan analisis teknikal anda.

Paras support: 1.3005, 1.2969, 1.2931.
Paras resistance: 1.3079, 1.3118, 1.3153.


Jaga-Jaga! EUR/USD Beri Petanda Nak Buat U-Turn!

Pasaran mata wang mengakhiri dagangan Februari pada Selasa semalam dengan pergerakan harga yang agak bercampur.
Data keyakinan pengguna Amerika Syarikat (AS) yang diterbitkan di sesi New York semalam hanya memberi kesan penyusutan sementara kepada US dolar apabila kejutan berlaku menuju dagangan penghujung sesi.
US dolar pada mulanya dilihat menyambung penyusutan seperti corak dagangan Isnin lalu telah kembali memaparkan pengukuhan semula pada penutup sesi New York.
Jangkaan untuk US dolar kembali berada pada landasan pengukuhannya juga telah membantutkan momentum peningkatan Euro di awal minggu.
Perkembangan di Eropah, Euro terus disokong spekulasi berkenaan pengetatan dasar monetari yang akan diteruskan oleh bank pusat untuk tempoh lebih lama daripada jangkaan.
Selain itu, perkembangan positif berkaitan perjanjian Brexit antara Kesatuan Eropah (EU) bersama UK turut memberi nilai tambahan terhadap mata wang Eropah.

Memerhatikan carta pasangan mata wang EUR/USD, harga meneruskan kenaikan sehingga memasuki awal sesi New York semalam mencapai paras 1.06400.
Namun, corak harga mula berubah menuju penutup penghujung sesi apabila US dolar dilihat kembali mengukuh dan menekan semula harga jatuh lebih rendah hingga mencecah sekitar 1.05740.
 Menyambung dagangan pada pembukaan sesi Asia pagi ini pula (Rabu), harga bergerak perlahan tapi sudah mula berada di bawah paras halangan Moving Average 50 (MA50) pada rangka masa 1 jam di carta EUR/USD.
Isyarat awal untuk pergerakan bearish semula harga ini membuatkan pelabur bersiap sedia untuk kejatuhan lebih rendah bakal berlaku.
Penurunan akan dijangkakan menguji paras sokongan awal minggu sekitar 1.05300 sebelum melanjutkan penurunan ke zon penting 1.05000.
Jika zon tersebut juga berjaya dilepasi, harga akan catatkan para terendah terbaru 13 minggu menuju sasaran pada 1.04000.
Sebaliknya jika harga kembali menyambung lonjakan seperti awal minggu, mengatasi paras ketinggian dicapai semalam akan menjangkakan harga bakal menuju ke paras rintangan 1.07000.
Setelah isyarat jelas untuk pergerakan bullish harga, boleh melonjakkan harga hingga kembali mencapai paras ketinggian 1.08000 semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Betul-Betul EUR/USD Turun Ke Paras $1.0600!

Terbitan minit mesyuarat FOMC pada awal pagi ini dilihat akan terus menyokong pengukuhan US dolar untuk tempoh terdekat ini.
Meneliti butiran minit, beberapa penggubal dasar menyokongan kenaikan 50 mata asas kadar faedah pada mesyuarat terbaru, dan kebanyakannya menjangkakan kenaikan 25 mata asas.
Data-data ekonomi yang diterbitkan pada minggu kebelakangan ini menunjukkan isyarat pertumbuhan aktiviti serta pekerjaan yang kukuh di samping kadar perbelanjaan juga memberangsangkan.
Ini semakin meningkatkan kecenderungan Federal Reserve (Fed) untuk kekal berada pada landasan pengetatan dasar monetari.
Walaupun pada tempo perlahan, US dolar masih memaparkan pengukuhan berbanding kebanyakan mata wang utama yang lain.

Pada carta EUR/USD, penurunan telah bersambung sehingga mencecah ke paras jangkaan 1.06000 yang kini menjadi sokongan buat harga.
Harga perlahan di sekitar tersebut menyambung dagangan pada pembukaan sesi Asia pagi ini (Khamis).
 Trend dinilai kekal bearish dengan harga terus bergerak di bawah paras halangan Moving Average 50 (MA50) pada rangka masa 1 jam di carta EUR/USD tersebut.
Jika penurunan diteruskan di bawah paras 1.06000, sasaran seterusnya harga adalah menuju sekitar 1.05000 yang dijangka akan menjadi paras sokongan terbaru buat harga.
Harga juga akan terus mencatatkan paras terendah terbaru 7 minggu.
Sebaliknya jika lonjakan kembali dipaparkan, rintangan pada 1.07000 akan menjadi tumpuan diuji semula.
Melepasi halangan itu barulah harga meneruskan kenaikan lebih tinggi untuk mencapai semula paras rintangan 1.08000 sebelum ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Kekalkan Momentum Positif, Selain Brexit Tumpuan Bakal Terarah Pada Rundingan Dagang AS-China

Dagangan pada Jumaat menunjukkan pergerakan matawang dolar Amerika Syarikat yang positif berbanding matawang utama yang lain sejak semalam dengan kenaikan terbesar untuk tiga minggu dagangan.
Ini adalah didorong oleh faktor isyarat dovish dari bank-bank pusat yang lain dengan jangkaan penurunan pada unjuran pertumbuhan ekonomi disebabkan pertumbuhan yang perlahan pada suku tahun keempat 2018 yang lalu.
Selain itu juga, USD berjaya menampung semula kerugian selepas pelabur memberi reaksi yang positif terhadap hasil perbendaharaan Amerika Syarikat yang mula meningkat kembali dari paras terendah 15 bulan pada kejatuhan sebelum ini.
Pound Sterling pula diniagakan ke paras terendah satu minggu pada dagangan Khamis dengan jangkaan kuat bahawa perjanjian Brexit Perdana Menteri Theresa May akan gagal mendapat kelulusan di Parlimen seperti sebelum ini.
Sumber kerajaan British menyatakan, “meaningful vote” di Parlimen pada hari ini tidak akan dilaksanakan sebaliknya digantikan dengan debat Parlimen Brexit.
 Matawang Euro juga terus berisiko dengan spekulasi terhadap pengenalan kadar deposit secara berperingkat oleh European Central Bank (ECB), memberi isyarat bahawa penggubal dasar sedang merancang untuk mengekalkan kadar faedah di paras yang rendah untuk tempoh masa yang agak lama.
Sesi pasaran Asia pagi ini melihatkan data ekonomi di Jepun dikeluarkan. Data hasil pengeluaran perindustrian meningkat 1.4% pada bulan Februari seperti jangkaan berbanding bulan sebelumnya yang merosot pada -3.4%.
Kadar pengangguran di Jepun turut menurun kepada 2.3% mengatasi bacaan sebelumnya menunjukkan pasaran buruh yang positif walaupun kenaikan gaji dan inflasi yang sederhana.
Pelabur dijangka akan memberi tumpuan terhadap perkembangan pada rundingan dagang antara Amerika Syarikat dan China pada hari ini dan juga penggubal dasar Federal Reserve yang dijadualkan berucap pada lewat hari ini.
China bakal meluaskan akses terhadap bank-bank luar serta syarikat insurans dan keselamatan, khususnya dalam sektor perkhidmatan kewangan menurut kenyataan oleh Timbalan Presiden Li Keqiang susulan ketibaan pegawai tinggi Amerika Syarikat di Beijing untuk melanjutkan rundingan perdagangan.
Terus ikuti perkembangan isu-isu semasa dalam pasaran kewangan untuk membantu anda mendapatkan gambaran sentimen semasa pasaran dan juga mempengaruhi keputusan dalam dagangan harian.


EUR/USD Bertahan Di Paras Pariti $1.000, Mesyuarat ECB Jadi Tumpuan

Euro ada potensi untuk atasi USD semula minggu ini?
Tidak dinafikan terdapat faktor yang menyokong untuk pengukuhan Euro pada minggu ini sementara US dolar masih bergerak lemah pada pembukaan pasaran di awal minggu.
Pemain pasaran menjangkakan bahawa kenaikan kadar faedah akan dilaksanakan oleh European Central Bank (ECB) pada mesyuarat polisi minggu ini setelah beberapa kali isyarat disampaikan oleh Presiden Christine Lagarde, dan akan faktor sokongan untuk peningkatan Euro.
Namun, ketidaktentuan isu gas melibatkan saluran paip Nord Stream 1 di Eropah dilihat akan menghadkan pergerakan positif buat Euro.
Sementara US dolar pula dijangka akan kembali mengukuh jika tumpuan pasaran terarah semula terhadap jangkaan kenaikan kadar faedah oleh Federal Reserve (Fed) untuk mesyuarat FOMC minggu hadapan.
Ahli Fed memberi isyarat untuk kenaikan sebanyak 75 mata asas seperti mesyuarat sebelum ini, namun tidak melihatkan kenaikan sehingga 100 mata asas seperti yang telah dilaksanakan oleh bank pusat Kanada.

Meneliti pergerakan harga pada carta pasangan mata wang EUR/USD, harga memaparkan corak kenaikan semula di penghujung minggu lalu setelah mencecah ke paras terendah terbaru 20 tahun.
 Pada Rabu lalu, harga telah mencecah sekitar 0.99530 sebelum kenaikan sehingga sesi terakhir minggu lalu berlegar semula di paras 1.000.
Harga bergerak perlahan di sekitar 1.000 tersebut pada pembukaan pasaran awal minggu ini setelah isyarat perubahan awal trend bullish telah dinilai pelabur pada penutupan dagangan minggu lalu.
Sekiranya kenaikan berjaya diteruskan harga dilihat akan menguji beberapa paras tumpuan sebelum ini seperti sekitar 1.01600 dan 1.02400 sebelum menuju ke paras 1.03000 untuk pergerakan yang lebih bullish.
Namun sebaliknya jika harga menyambung penurunan semula dari paras 1.0000, paras terendah yang dicecah 0.99530 minggu lalu berkemungkinan mampu diatasi lagi.
Harga yang meneruskan penurunan akan terus memburu rekod terendah terbaru 2 tahun dengan sasaran seterusnya berkemungkinan boleh mencecah sehingga sekitar 0.98000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penerangan Berantai Naik-Turun Nilai Matawang Bermula Daripada Kenaikan Harga Barang

Matawang dolar Kanada (CAD) membuat kenaikan selepas data inflasi negara Kanada dikeluarkan pukul 9.30 malam tadi. CAD melonjak dengan pair USD/CAD jatuh sehingga hampir 100 pip. CAD juga dilihat melonjak berbanding matawang-matawang utama yang lain.
Kesemua bacaan inflasi melonjak dengan harga pengguna (CPI) bulanan naik 0.7% berbanding jangkaan 0.4% dan jauh lebih tinggi daripada bacaan sebelum ini yang merekod kemerosotan 0.4%.
Dengan kenaikan bacaan bulanan sebanyak 0.7%, sudah tentu ia melonjakkan matawang CAD kerana dengan bacaan inflasi yang meningkat sebenarnya juga meningkatkan potensi kenaikan kadar faedah bank pusat Kanada.
Kenapa matawang naik apabila inflasi meningkat?
Sememangnya itulah peraturannya dalam forex trading, di mana inflasi adalah perkara penting yang perlu diambil kira oleh trader. Ia semudah ini, inflasi kita tahu adalah ‘harga barangan yang meningkat’ dan jika kenaikan harga barangan gagal dikawal dengan baik akan menyebabkan masyarakat terbeban dengan harga barangan yang semakin mahal.
 Jadi kenapa matawang naik?
Harga barangan yang meningkat (inflasi) tadi memerlukan bank pusat untuk menstabilkan semula harga dengan cara ‘menaikkan kadar faedah’. Sekarang mesti anda tertanya, kenapa kadar faedah dinaikkan boleh mengawal inflasi? Ok, apabila bank pusat menaikkan kadar faedah ia sebenarnya menjadikan kos meminjam wang dari bank menjadi mahal menyebabkan orang sukar mendapatkan pinjaman dan seterusnya mengurangkan perbelanjaan mereka. Ia sebenarnya adalah ‘supply and demand‘ dalam ekonomi, semudah itu.
Jadi kenapa pula kenaikan kadar faedah menaikkan nilai matawang?
Kenaikan kadar faedah sebenarnya memberi kesan positif kepada pelabur-pelabur besar khususnya dalam pasaran bon. Kerana hasil pelaburan pelabur-pelabur ini adalah berdasarkan nilai kadar faedah (interest rate). Jika kadar faedah tinggi, ia akan menarik lebih ramai pelabur dari luar negara untuk melabur. Peraturan yang sama juga ‘supply and demand‘ dalam ekonomi, apabila mereka mahu masuk melabur ke negara A, mereka perlu membeli dahulu matawang negara A itu untuk melabur menyebabkan permintaan matawang negara A meningkat seterusnya nilai matawang itu menjadi tinggi. Ya, semudah itu.
Ia sebenarnya sebab-sebab yang berantai bermula daripada kenaikan inflasi hinggalah kadar faedah dinaikkan oleh bank pusat seterusnya secara langsung nilai matawang turut meningkat.


Pasaran Tanpa Hala Tuju, Ini Yang Menggerakkan Mata wang!

US dolar berlegar pada sekitar harga yang sama walaupun berlaku turun naik dalam kedua-dua sesi, manakala dolar Kanada terus mengukuh menjelang mesyuarat polisi Bank of Canada (BOC).
Pembukaan sesi Eropah memperlihatkan indeks dolar yang mengukur kekuatan dolar greenback didagangkan sedikit susut pada sekitar harga 104.05 berbanding sekumpulan mata wang utama.
Pasaran kini bergerak tanpa hala tuju yang jelas, menunggu terbitan data-data ekonomi utama untuk menggerakkan mata wang sebelum acara lebih besar pada minggu depan iaitu mesyuarat polisi FOMC.
Dolar loonie mencapai paras tertinggi satu bulan berbanding greenback ketika pasaran menantikan keputusan dasar BOC yang dijangka akan mengekalkan kadar faedah tidak berubah.
 Bagaimanapun, pelabur juga berhati-hati terhadap sebarang kejutan yang mungkin dilaksanakan oleh bank pusat itu untuk menaikkan kadar faedahnya.
Dalam pada itu, dolar Aussie mengukuh pada paras ketinggian tiga minggu walaupun ekonomi Australia dilaporkan berkembang lebih perlahan pada suku pertama 2023.
Ini kerana, harga masih disokong oleh keputusan Reserve Bank of Australia (RBA) yang telah meningkatkan kadar faedah ke paras tertinggi 11 tahun pada hari Selasa, dengan lebih banyak isyarat untuk kenaikan akan datang.
Sementara itu di Eropah, mata wang euro dan pound pula tidak mempamerkan banyak perubahan dalam pergerakan harga dengan masing-masing didagangkan pada sekitar harga 1.0690 dan 1.2435 berbanding US dolar.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Anda Sudah Tahu Update Terkini Pasaran Logam Kuning?

Emas mencatat keuntungan sederhana pada hari Jumaat apabila pelabur terus menunjukkan langkah berhati-hati mengenai prospek kenaikan kadar oleh Fed.
Emas di Comex meningkat 0.06% kepada $1,270.20 satu troy ounce. Sebaliknya buat copper dan silver apabila kedua-duanya didagang menyusut dalam sesi ini.
Semalam, harga emas meningkat pada hari Khamis selepas pengumuman data yang agak mengecewakan dari AS.
Angka manufactured capital goods dicatat jatuh pada September.
 Dalam masa yang sama, durable goods meningkat sedikit, manakala barangan tidak termasuk alat pertahanan dan pesawat merosot 1.2%.
Dalam laporan berasingan, bilangan pekerja yang memfailkan faedah tuntutan awal pengangguran jatuh sebanyak 3000 orang berbanding bulan ini. AS sedikit lega dengan laporan ini kerana ia mencerminkan keadaan pasaran buruh yang sihat.
Harga Minyak Masak Naik Menjelang 1 November!


Selepas Terbitan Data Inflasi UK, GBP/JPY Kekal Menyusut Sehingga Awal Minggu Ini

Pasangan mata wang GBP/JPY yang dilihat gagal untuk meneruskan pengukuhan di pertengahan minggu lalu yang menyusut sehingga ke penutup sesi dagangan New York pada Jumaat.
Dilihat pelabur bakal meneliti terbitan data pembuatan dan perkhidmatan UK (PMI) pada Selasa bagi menilai prestasi semasa ekonomi UK yang semakin membimbangkan.
Selain itu, inflasi UK yang meningkat ke paras tertinggi terbaru sejak 40 tahun iaitu 10.1% pada bulan Julai akan mencetuskan jangkaan untuk Bank of England (BOE) akan menaikkan kadar faedah 50 mata asas lagi pada bulan September.
Pelabur yang menjangkakan BOE akan menaikkan kadar faedah utamanya sebanyak setengah mata peratus kepada 2.25% pada mesyuarat September, akan menjadi kenaikan kadar ketujuh berturut-turut dan mendorong kos pinjaman ke tahap tertinggi sejak 2008.
BOE menyampaikan kenaikan kadar 50 mata asas pada bulan Ogos buat kali pertama sejak 1995 dan mengunjurkan inflasi memuncak pada 13.3% pada Oktober dan negara memasuki kemelesetan pada suku keempat dan berlarutan selama lima suku.
Melihat pergerakan harga pada carta pasangan mata wang GBP/JPY untuk minggu lalu, sesi dagangan pada awal minggu sehingga ke pertengahan minggu dilihat telah berjaya membuat lonjakan sekitar 350 pips sebelum terbatas di zon 163.500.
Pengukuhan tersebut dilihat gagal untuk diteruskan selepas terbitan data inflasi UK yang meningkat ke paras yang tertinggi sejak 40 tahun, lalu harga mula menyusut semula secara perlahan sehingga ke penutup sesi dagangan Jumaat.
 Bersambung pada pembukaan sesi dagangan Asia di awal minggu ini, dilihat harga membuat sedikit peningkatan namun menyusut semula selepas pembukaan sesi Eropah apabila gagal melepasi paras halangan Moving Average 50 (MA50) pada rangka masa 1 jam di carta GBP/JPY.
Jika penurunan diteruskan, harga dijangka untuk susut sehingga ke zon 160.500 yang telah diuji pada awal minggu lepas yang dilihat berjaya melantunkan semula harga.
Sebaliknya jika berlaku peningkatan semula dan harga melepasi paras halangan MA50 serta zon 162.000, pelabur kembali positif untuk harga meningkat lebih tinggi semula selepas isyarat perubahan trend tersebut.
Harga yang meneruskan kenaikan bakal menguji semula zon rintangan pada 163.500 sebelum kenaikan yang lebih tinggi disasarkan pula pada ketinggian 164.500 dimana menjadikan zon tumpuan harga untuk mencatatkan paras ketinggian terbaru 4 minggu.
Lihat gambar carta pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Patutlah USD Mencanak! Powell Ada Cakap Sesuatu Rupanya

Kenyataan Pengerusi Federal Reserve (Fed), Jerome Powell mengenai kesediaan bank pusat untuk peningkatan kadar faedah yang lebih agresif telah mendorong lonjakan raja mata wang US dolar.
Berucap di Persidangan Persatuan Kebangsaan untuk Ekonomi Perniagaan pada Isnin, Powell memberitahu bahawa mereka akan menaikkan kadar lebih daripada 25 mata asas jika perlu.
Ini secara tidak langsung membuka peluang untuk kenaikan kadar sebanyak 50 mata asas pada mesyuarat akan datang. Penanda aras hasil bon AS 10 tahun meningkat lebih tinggi susulan kenyataan tersebut sehingga 2.3%, tertinggi sejak Mei 2019.
US dolar pula didagangkan lebih tinggi berbanding sekumpulan mata wang utama lain, dengan indeks dolar mengukuh pada 98.70 ketika sesi Asia.
 Dalam pada itu, Powell juga mengatakan bank pusat telah memberi tumpuan untuk memulihkan kestabilan harga selain mengekalkan pasaran buruh yang kuat.
Bagaimanapun, beliau menambah bahawa inflasi terlalu tinggi dan pengurangan balance sheet mungkin boleh dimulakan pada bulan Mei, yang boleh mengetatkan lagi dasar kewangan.
Susulan daripada kenyataan Powell, para pelabur kini meletakkan jangkaan bahawa kadar faedah mungkin akan berada pada julat 2.25% hingga 2.5% menjelang akhir tahun ini dengan enam lagi kenaikan kadar dilihat akan berlaku pada tahun ini oleh Fed.
Sementara itu, pengukuhan hasil bon AS telah mendorong kejatuhan mata wang yen sehingga menyentuh paras harga 120.00 berbanding US dolar pada sesi Asia, iaitu paras terendah enam tahun.


Coronavirus : 3 Negara Asia Yang Diancam Gelombang Kedua Gangguan Rantaian Bekalan

Tiga ekonomi terbesar Asia ini, kini berdepan dengan ancaman gelombang kedua ke atas gangguan rantaian bekalannya disebabkan impak berterusan yang dialami akibat penularan wabak epidemik coronavirus, yang mana risikonya telah mula memperlahankan perdagangan global.
China, Jepun dan Korea Selatan telah menyumbang kira-kira 24% kepada ekonomi global dengan jumlah dagangan tahunan lebih daripada $ 720 bilion, membentuk salah satu blok ekonomi antarabangsa yang paling bersepadu di dunia.
Tiga negara ini juga antara yang paling banyak terkesan oleh penularan wabak coronavirus, di mana lebih 1,500 kes telah disahkan di Korea Selatan, manakala lebih 180 kes domestik dan 700 kes tambahan dari kapal persiaran Diamond Princess dilaporkan di Jepun.
Sejak kes coronavirus semakin bertambah di China, rantaian bekalan global telah menunjukkan tanda-tanda bahawa ia akan terjejas. Ini dapat dilihat apabila dua syarikat automotif di Korea Selatan terpaksa menangguh pengeluaran kerana kekurangan alat ganti pada ketika itu.
 Justeru, dengan penularan yang kini semakin meluas di luar China iaitu Jepun dan Korea Selatan, rantaian perindustrian global dijangka menerima gangguan kedua selepas ia dijejaskan oleh China.
Rentetan daripada krisis yang dihadapi bersama Amerika Syarikat sebelum ini, Beijing kini cuba meningkatkan perdagangan dan pelaburan dengan Jepun dan Korea Selatan, di mana dua negara ini menjadi penyumbang terbesar kepada pertumbuhan eksport di China.
Rantaian bekalan berkaitan dengan pengeluaran kereta, jentera, peralatan elektronik optik dan produk kimia boleh mengalami kesan jangka pendek jika wabak itu terus meningkat di Jepun, menurut penganalisis.
Berdasarkan tinjauan oleh TSR iaitu sebuah syarikat penyelidikan pemasaran yang berpusat di Tokyo, 66.4% daripada 12,348 syarikat Jepun yang ditemuramah memberitahu bahawa mereka telah terjejas oleh coronavirus.
Sementara itu, penganalisis juga berpendapat aliran barangan yang terganggu dari Asia juga boleh menyebabkan kejutan dalam rantaian bekalan Eropah dan Amerika Syarikat.


LIMA News & Event Besar Tumpuan Pasaran Minggu Ini (11 – 15 Dis)

Satu lagi tempoh yang tidak menentu dalam pasaran minggu ini dengan empat daripada bank pusat utama dunia akan menetapkan polisi monetari mereka pada hari Khamis. Keempat-empat bank pusat ini adalah Federal Reserve (Amerika Syarikat), European Central Bank (ECB), Bank of England (BoE) dan Swiss National Bank (SNB).
1. Penetapan Polisi Monetari The Fed (Khamis, 3 pagi)
The Fed sememangnya dijangka akan menaikkan kadar faedahnya pada Khamis dari 1.25% kepada 1.50%. Pengerusi The Fed Janet Yellen akan menjadi tumpuan dalam sidang media pada hari tersebut di mana para pelabur akan mendapatkan isyarat tentang potensi kenaikan kadar faedah beberapa bulan akan datang.
Bank pusat akan mengeluarkan ramalan terkini tentang pertumbuhan ekonomi dan kadar faedah atau lebih dikenali sebagai “dot-plot”. The Fed sebelum ini meramalkan tiga kali kenaikan kadar faedah tahun depan dan dijangka unjuran kali ini juga dikekalkan walaupun ada sesetengah pemain pasaran yang skeptikal.
Minggu ini juga ada beberapa data ekonomi utama (tier-1) seperti inflasi, jualan runcit, harga pengeluar, dan pengeluaran industri.
Selain itu, reformasi cukai juga akan menjadi agenda utama di mana pembuat polisi Senat dan House akan bekerjasama dalam menetapkan rang undang-undang cukai ini.
Akhir sekali, pasaran akan terus memerhatikan perkembangan dalam siasatan FBI tentang kaitan Rusia dan kempen pilihanraya Trump tahun lalu.
2. Penetapan Polisi ECB (Khamis, 8.45 malam)
Pengumuman polisi ECB juga akan dibuat pada Khamis pukul 8.45 malam dengan pasaran keseluruhannya tidak menjangka sebarang perubahan. Fokus sudah tentu akan terarah kepada sidang media Mario Draghi di mana beliau dijangka akan terus menyatakan komitmen bank pusat menyokong ekonomi dan mengekalkan kadar faedah rendah beberapa bulan akan datang.
 ECB juga akan membentangkan unjuran inflasi sehingga tahun 2020 yang akan menjadi tumpuan pasaran tentang tren inflasi dalam jangka sederhana.
3. Penetapan Polisi Bank of England (Khamis, 8 malam)
Tiada perubahan polisi yang dijangka dalam penetapan polisi kali ini dengan bank pusat masih lagi bimbang dengan ketidaktentuan Brexit, pertumbuhan gaji yang kecil dan produktiviti yang rendah.
Bulan lalu, BoE telah menaikkan kadar faedahnya tetapi mengatakan kenaikan di masa hadapan adalah terhad kerana Britain sedang bersedia untuk meninggalkan Kesatuan Eropah.
Perkembangan politik akan terus jadi tumpuan pasaran di mana mereka akan terus memerhatikan perkembangan rundingan Brexit walaupun fasa pertama telah dipersetujui. Minggu ini ketua-ketua Kesatuan Eropah juga akan berhimpun di Brussels pada 14-15 Disember.
4. Penetapan Polisi Swiss National Bank (Khamis, 5 petang)
Bank pusat Switzerland ini dijangka akan terus mengekalkan kadar faedah negatif (-0.75%). SNB juga dijangka akan terus komited dalam campurtangan (intervention) kadar tukaran matawang jika diperlukan. Pengerusi SNB Thomas Jordan dijangka akan terus mengulangi komen bahawa nilai Swiss Franc adalah tinggi walaupun jangkaan terhadap ekonomi adalah cerah.
Ramai penganalisis berpendapat SNB akan terus mengekalkan kadar faedah sehinggalah ECB terlebih dahulu menaikkan kadar faedah.
Data Pengeluaran Industri China (Khamis, 10 pagi)
China akan mengeluarkan data ini pada Khamis dengan jangkaan ia kekal pada 6.2%. Data industri China penting kerana ia dianggap enjin pertumbuhan ekonomi dunia dengan status ekonomi kedua terbesar dunia.